1990A1231 — FI — 01.01.2016 — 002.001

Tämä asiakirja on ainoastaan dokumentointitarkoituksiin. Toimielimet eivät vastaa sen sisällöstä.

Muutettu:







(*) Tätä asiakirjaa ei ole julkaistu suomenkielisenä.









▼B

SOPIMUS

Euroopan talousyhteisön ja Andorran ruhtinaskunnan kirjeenvaihtona tehty

Andorran ruhtinaskunnan kirje

Luxemburgissa, 28 päivänä kesäkuuta 1990

Arvoisa Herra,

Meillä on kunnia toimittaa teille tämän kirjeen liitteenä Andorran ruhtinaskunnan ja Euroopan talousyhteisön sopimuksen teksti, ja vahvistamme samalla, että Andorran ruhtinaskunta hyväksyy sopimuksen.

Toivomme, että myös Euroopan talousyhteisö hyväksyisi sopimuksen. Andorran ruhtinaskunnan ja Euroopan talousyhteisön sopimus olisi siten tehty sellaisena kuin se on ilmaistuna liitteenä olevassa tekstissä.

Vastaanottakaa, Arvoisa Herra, korkeimman kunnioitukseni vakuutus.

Ranskan tasavallan presidentin puolesta

Andorran yhteisruhtinas

Urgelin piispan puolesta

Andorran yhteisruhtinas

Andorran hallituksen puolesta

Euroopan talousyhteisön kirje

Luxemburgissa, 28 päivänä kesäkuuta 1990

Arvoisa Herra,

Ilmoitamme vastaanottaneemme kirjeenne, jossa hyväksytään Andorran ruhtinaskunnan ja Euroopan talousyhteisön sopimus ja jonka sisältö on seuraava:

”Meillä on kunnia toimittaa teille tämän kirjeen liitteenä Andorran ruhtinaskunnan ja Euroopan talousyhteisön sopimuksen teksti, ja vahvistamme samalla, että Andorran ruhtinaskunta hyväksyy sopimuksen.

Toivomme, että myös Euroopan talousyhteisö hyväksyisi sopimuksen. Andorran ruhtinaskunnan ja Euroopan talousyhteisön sopimus olisi siten tehty sellaisena kuin se on ilmaistuna liitteenä olevassa tekstissä.”

Meillä on kunnia vahvistaa, että yhteisö hyväksyy Andorran ruhtinaskunnan ja Euroopan talousyhteisön sopimuksen. Yhteisö hyväksyy tämän sopimuksen sen jälkeen, kun tätä varten tarvittavat sisäiset menettelyt on saatu päätökseen, ja siitä ilmoitetaan teille sopimuksen 24 artiklan 2 kohdan mukaisesti.

Vastaanottakaa, Arvoisa Herra, korkeimman kunnioitukseni vakuutus.

Euroopan yhteisöjen neuvoston puolesta

SOPIMUS

Euroopan talousyhteisön ja Andorran ruhtinaskunnan







ANDORRAN RUHTINASKUNTA ja EUROOPAN TALOUSYHTEISÖ, jotka HALUAVAT luoda kaupallisia suhteitaan varten järjestelyn, jolla korvataan nykyisin voimassa olevat kansalliset järjestelyt ja jossa otetaan huomioon Andorran ruhtinaskunnan erityistilanne, sekä KATSOVAT, että maantieteellisten, historiallisten ja sosiaalistaloudellisten tekijöiden vuoksi Andorran ruhtinaskunnan poikkeuksellinen tilanne antaa perusteet erityisen järjestelyn luomiselle, erityisesti kun kyse on Andorran ruhtinaskunnasta yhteisöön suuntautuvassa matkustajaliikenteessä tapahtuvassa maahantuonnissa kannettaviin tuontitulleihin sekä liikevaihto- ja valmisteveroihin liittyvistä vapautuksista, OVAT SOPINEET SEURAAVAA:







1 artikla

Euroopan talousyhteisön ja Andorran ruhtinaskunnan välisissä kauppasuhteissa noudatetaan jäljempänä olevia määräyksiä.







I

OSASTO

Tulliliitto

2 artikla

Euroopan talousyhteisön ja Andorran ruhtinaskunnan välille perustetaan tässä osastossa määrättyjen yksityiskohtaisten sääntöjen ja edellytysten mukaan tulliliitto siltä osin kuin kyse on harmonoidun järjestelmän 25-97 ryhmään kuuluvista tuotteista.

3 artikla

1. Tämän osaston määräyksiä sovelletaan:

a) yhteisössä tai Andorran ruhtinaskunnassa tuotettuihin tavaroihin mukaan lukien ne, jotka on kokonaan tai osittain saatu sellaisista kolmansista maista tulevista tuotteista, jotka ovat yhteisössä tai Andorran ruhtinaskunnassa vapaassa liikkeessä;

b) sellaisiin kolmansista maista tuleviin tavaroihin, jotka ovat yhteisössä tai Andorran ruhtinaskunnassa vapaassa liikkeessä.

2. Yhteisössä tai Andorran ruhtinaskunnassa vapaassa liikkeessä olevina tavaroina pidetään sellaisia kolmansista maista tulevia tuotteita, joiden osalta tuontimuodollisuudet on täytetty, vaaditut tullit ja vaikutukseltaan vastaavat maksut on kannettu ja joiden osalta näitä tulleja tai maksuja ei ole palautettu kokonaan tai osittain.

4 artikla

Tämän osaston määräyksiä sovelletaan myös yhteisössä tai Andorran ruhtinaskunnassa saatuihin tavaroihin, joiden tuotannossa käytetään kolmansista maista tulevia tuotteita, jotka eivät ole olleet vapaassa liikkeessä yhteisössä eivätkä Andorran ruhtinaskunnassa. Näitä määräyksiä sovelletaan kyseisiin tavaroihin kuitenkin ainoastaan, jos viejänä oleva sopimuspuoli on kantanut tullit, jotka yhteisössä on määrätty niiden tuotantoon käytetyille kolmansien maiden tuotteille.

5 artikla

Sopimuspuolet eivät ota välillään käyttöön uusia vientitai tuontitulleja taikka vaikutukseltaan vastaavia maksuja eivätkä korota keskinäisessä kaupassaan 1 päivänä tammikuuta 1989 sovellettuja tuonti- tai vientitulleja taikka vaikutukseltaan vastaavia maksuja.

6 artikla

1. Yhteisön ja Andorran ruhtinaskunnan väliset voimassa olevat tuontitullit sekä vaikutukseltaan vastaavat maksut poistetaan 2 ja 3 kohdan määräysten mukaisesti.

2. Andorran ruhtinaskunta poistaa 1 päivänä tammikuuta 1991 yhteisöstä tulevaan tuontiin sovellettavat tuontitullit ja vaikutukseltaan vastaavat maksut.

3.

a) Yhteisö poistaa Espanjan kuningaskuntaa ja Portugalin tasavaltaa lukuun ottamatta 1 päivästä tammikuuta 1991 alkaen Andorran ruhtinaskunnasta tulevaan tuontiin sovellettavat tuontitullit ja vaikutukseltaan vastaavat maksut.

b) Espanjan kuningaskunta ja Portugalin tasavalta soveltavat Andorraan 1 päivästä tammikuuta 1991 niitä tulleja, joita nämä maat sovelsivat yhteisöön sellaisena kuin se oli 31 päivänä joulukuuta 1985.

c) Kun kyse on valmistetuista maataloustuotteista, jotka kuuluvat harmonisoideun järjestelmän 25-97 ryhmään ja joita tarkoitetaan asetuksessa (ETY) N:o 3033/80, edellä olevia a ja b alakohdan määräyksiä sovelletaan niihin tulleihin, jotka muodostavat näiden tuotteiden tuonnissa kiinteän maksuosan; kyseisessä asetuksessa tarkoitettua muuttuvaa maksuosaa sovelletaan edelleen.

d) Poiketen siitä, mitä a, b, ja c alakohdassa määrätään, tuonti, johon sovelletaan 13 artiklassa tarkoitettuja matkustajaliikenteen tullittomuusmääräyksiä, vapautetaan tullista 1 päivästä tammikuuta 1991.

7 artikla

1. Andorran ruhtinaskunta antaa 1 päivästä tammikuuta 1991 tulliliittoon kuuluvien tuotteiden osalta:

— ne tuontimuodollisuuksia koskevat määräykset, joita yhteisö soveltaa kolmansiin maihin,

— ne lait, asetukset ja hallinnolliset määräykset, joita sovelletaan tullialaan yhteisössä ja jotka ovat tulliliiton moitteettoman toiminnan kannalta tarpeellisia.

Ensimmäisessä ja toisessa luetelmakohdassa tarkoitettuja määräyksiä ovat yhteisössä nykyisin sovellettavat määräykset.

2. Edellä 1 kohdan toisessa luetelmakohdassa tarkoitetut määräykset määrää 17 artiklassa tarkoitettu sekakomitea.

8 artikla

1.

a) Viiden vuoden ajan ja sen jälkeen, jos b alakohdan mukainen sopimus ei toteudu, Andorran ruhtinaskunta antaa yhteisölle valtuudet varmistaa Andorran ruhtinaskunnan puolesta kolmansista maista tulevien ja Andorran ruhtinaskuntaan lähetettyjen tuotteiden luovutuksen vapaaseen liikkeeseen. Tämä vapaaseen liikkeeseen luovutus toteutetaan liitteessä I lueteltujen yhteisön tullitoimipaikkojen välityksellä.

b) Tämän kauden päättyessä ja 20 artiklan mukaisesti Andorran ruhtinaskunta voi käyttää oikeuttaan luovuttaa tuotteita vapaaseen liikkeeseen sopimuspuolten tekemän sopimuksen mukaan.

2. Jos tavaroista on maksettava tullia 1 kohdan mukaisesti, nämä tullit kannetaan Andorran ruhtinaskunnan puolesta. Andorran ruhtinaskunta sitoutuu olemaan korvaamatta kannettuja määriä välittömästi tai välillisesti niille, joita asia koskee.

3. Jäljempänä 17 artiklassa tarkoitettu sekakomitea määrittää:

a) mahdolliset muutokset niitä yhteisön tullitoimipaikkoja koskevaan luetteloon, jotka ovat toimivaltaisia tullaamaan 1 kohdassa tarkoitettuja tavaroita, sekä muutokset 1 kohdassa tarkoitettuun menetelmään kyseisten tavaroiden lähettämiseksi edelleen Andorran ruhtinaskuntaan.

b) yksityiskohtaiset säännöt 2 kohdan mukaisesti kannettujen määrien antamisesta Andorran valtiokonttorin käytettäviksi, sekä prosenttiosuuden, jonka yhteisö voi vähentää siitä hallintokuluina yhteisössä voimassa olevien asiaa koskevien säännösten mukaisesti;

c) kaikki tämän artiklan moitteettoman toiminnan kannalta tarpeelliset yksityiskohtaiset säännöt.

9 artikla

Yhteisön ja Andorran ruhtinaskunnan väliset tuonnin ja viennin määrälliset rajoitukset ja kaikki vaikutukseltaan vastaavat toimenpiteet ovat kiellettyjä 1 päivästä tammikuuta 1991.

10 artikla

1. Sopimuspuoli, joka arvioi, että toisen sopimuspuolen tuontitullien, tuonnin määrällisten rajoitusten tai vaikutukseltaan vastaavien toimenpiteiden taikka muiden kauppapoliittisten toimenpiteiden soveltamisessa kolmansia maita kohtaan olevat erot uhkaavat vääristää kauppaa tai aiheuttaa taloudellisia vaikeuksia sen alueella, voi saattaa asian käsiteltäväksi sekakomiteaan, joka tarvittaessa suosittelee toimenpiteet, joilla voidaan välttää tästä mahdollisesti aiheutuvat vahingot.

2. Kun kaupan vääristymiä tai taloudellisia vaikeuksia ilmenee ja kun kyseinen osapuoli arvioi, että erityisolosuhteet huomioon ottaen ne edellyttävät välitöntä toimintaa, se voi itse toteuttaa tarpeellisia valvonta- tai suojatoimenpiteitä ja ilmoittaa niistä viipymättä sekakomitealle, joka voi suositella niiden muuttamista tai poistamista.

3. Ensisijaisesti on valittava toimenpiteet, jotka aiheuttavat vähiten haittaa tulliliiton toiminnalle ja erityisesti kaupan tavanomaiselle kehitykselle.







II

OSASTO

Tulliliittoon kuulumattomien tuotteiden järjestely

11 artikla

1. Yhteisöön tuotaessa harmonisoidun järjestelmän 1-24 ryhmään kuuluvat Andorran ruhtinaskunnasta peräisin olevat tuotteet vapautetaan tuontitulleista.

2. Alkuperäsäännöt ja hallinnollisen yhteistyön menetelmät määritetään lisäyksessä.

12 artikla

1. Järjestely, jota sovelletaan kolmansista maista Andorran ruhtinaskuntaan tuleviin tavaroihin, ei voi olla yhteisön tuotteiden tuontiin sovellettua järjestelyä suotuisampi.

2. Tuotteisiin, jotka kuuluvat harmonoidun järjestelmän koodeihin 24 02 ja 24 03 ja jotka on valmistettu yhteisössä 3 artiklan 1 kohdan edellytykset täyttävästä raakatupakasta, sovelletaan niitä Andorran ruhtinaskuntaan tuotaessa etuustullia, joka on 60 prosenttia tullista, jota Andorran ruhtinaskunnassa sovelletaan samoihin tuotteisiin kolmansien maiden osalta.

▼M5







IIA

OSASTO

TURVALLISUUTEEN LIITTYVIÄ TULLITOIMENPITEITÄ KOSKEVA JÄRJESTELY







I

LUKU

Turvallisuuteen liittyvät tullitoimenpiteet ja niiden soveltamisen seuraaminen

12 a artikla

Soveltamisalaan kuuluvat alueet

Tätä osastoa sovelletaan yhteisön tullialueella ja Andorran ruhtinaskunnan tullialueella.

12 b artikla

Yhteisön säännöstön voimaansaattaminen

1. Andorran ruhtinaskunta saattaa voimaan unionissa sovellettavat turvallisuuteen liittyvät tullitoimenpiteet. Turvallisuuteen liittyvillä tullitoimenpiteillä tarkoitetaan määräyksiä, jotka koskevat tavaroista annettavaa ilmoitusta ennen niiden saapumista tullialueelle tai poistumista sieltä, valtuutettuja talouden toimijoita ja unionissa voimassa olevan asiaankuuluvan tullilainsäädännön mukaisesti suoritettavia turvallisuuteen liittyviä tullitarkastuksia ja riskinhallintaa. Jäljempänä 17 artiklassa määrätty sekakomitea määrittää yksityiskohtaisen luettelon asianomaisista määräyksistä.

2. Vaikka harmonoidun järjestelmän 1–24 ryhmään kuuluvat maataloustuotteet eivät 2 artiklan mukaisesti kuulu unionin ja Andorran ruhtinaskunnan väliseen tulliliittoon, turvallisuuteen liittyviä tullitoimenpiteitä sovelletaan myös niihin.

12 c artikla

Yleiset periaatteet

1. Sopimuspuolet sitoutuvat soveltamaan 12 b artiklan 1 kohdassa tarkoitettuja turvallisuuteen liittyviä tullitoimenpiteitä kolmansista maista tuotavien tai niihin vietävien tavaroiden kuljetuksiin ja varmistamaan siten niiden ulkorajojen yhdenmukaisen turvallisuustason.

2. Sopimuspuolet eivät sovella 12 b artiklan 1 kohdassa tarkoitettuja turvallisuuteen liittyviä tullitoimenpiteitä tullialueidensa välisiin tavarakuljetuksiin.

3. Sopimuspuolet neuvottelevat keskenään ennen kuin kolmansien maiden kanssa tehdään sopimuksia turvallisuuteen liittyviin tullitoimenpiteisiin kuuluvilla aloilla varmistaakseen johdonmukaisuuden tämän järjestelyn kanssa, erityisesti jos näihin sopimuksiin on tarkoitus sisällyttää tässä osastossa määritellyistä turvallisuuteen liittyvistä tullitoimenpiteistä poikkeavia määräyksiä.

12 d artikla

Saapumista tai poistumista edeltävän ilmoituksen jättämispaikka

1. Ennen tavaroiden saapumista annettava ilmoitus jätetään sen sopimuspuolen toimivaltaiselle viranomaiselle, jonka tullialueelle tavarat tuodaan kolmansista maista. Tämä viranomainen tekee riskianalyysin mainitussa ilmoituksessa olevien tietojen perusteella ja tarpeellisina pidetyt turvallisuuteen liittyvät tullitarkastukset myös silloin, kun nämä tavarat on tarkoitettu vietäviksi toisen sopimuspuolen alueelle.

2. Ennen tavaroiden poistumista annettava ilmoitus jätetään sen sopimuspuolen toimivaltaiselle viranomaiselle, jonka tullialueella suoritetaan vientimuodollisuudet tai kolmansiin maihin poistumista koskevat muodollisuudet. Toimivaltainen viranomainen tekee riskianalyysin mainitussa ilmoituksessa olevien tietojen perusteella ja tarpeellisina pidetyt turvallisuuteen liittyvät tullitarkastukset.

3. Jos tavarat poistuvat sopimuspuolen tullialueelta kolmanteen maahan toisen sopimuspuolen tullialueen kautta, ennen tavaroiden poistumista annettava ilmoitus jätetään ainoastaan toiseksi mainitun sopimuspuolen toimivaltaiselle viranomaiselle.

12 e artikla

Turvallisuuteen liittyvät tullitarkastukset ja turvallisuuteen liittyvä riskinhallinta

1. Molemmat sopimuspuolet määrittävät turvallisuuteen liittyviä tullitarkastuksia varten riskinhallintajärjestelmän, riskien perusteet ja tarkastusten painopistealueet.

2. Sopimuspuolet tunnustavat turvallisuuteen liittyvien riskinhallintajärjestelmiensä yhdenmukaisuuden.

3. Sopimuspuolet tekevät yhteistyötä:

— vaihtaakseen tietoja, joiden avulla voidaan parantaa ja tehostaa niiden riskianalyyseja ja turvallisuuteen liittyvien tullitarkastusten vaikuttavuutta, ja

— määrittääkseen asianmukaisten määräaikojen kuluessa yhteisen riskinhallintajärjestelmän, yhteiset riskien arviointiperusteet ja yhteiset tarkastusten painopistealueet sekä ottaakseen käyttöön sähköisen järjestelmän tällaisen yhteisen riskinhallinnan toteuttamiseksi.

4. Sekakomitea antaa kaikki muut tämän artiklan soveltamiseksi tarvittavat määräykset.

12 f artikla

Turvallisuuteen liittyvien tullitoimenpiteiden täytäntöönpanon seuranta

1. Sekakomitea määrittelee, miten sopimuspuolet varmistavat tämän osaston täytäntöönpanon seurannan ja valvovat turvallisuuteen liittyvien tullitoimenpiteiden noudattamista.

2. Tällainen seuranta voidaan erityisesti toteuttaa:

— arvioimalla määräajoin tämän osaston täytäntöönpanoa, erityisesti turvallisuuteen liittyvien tullitoimenpiteiden yhdenmukaisuutta,

— tekemällä tutkimus määräysten soveltamisen parantamiseksi tai niiden muuttamiseksi, jotta niiden tavoitteet saavutettaisiin paremmin,

— järjestämällä temaattisia kokouksia sopimuspuolten asiantuntijoiden välillä sekä tarkastamalla hallinnollisia menettelyjä muun muassa paikalla tehtävillä tarkastuksilla.

3. Sekakomitea varmistaa, että tämän artiklan mukaisesti toteutetuissa toimenpiteissä kunnioitetaan asianomaisten talouden toimijoiden oikeuksia.

12 g artikla

Valtuutettuja talouden toimijoita koskevien tietojen vaihtaminen

Euroopan komissio ja Andorran toimivaltainen viranomainen ilmoittavat toisilleen säännöllisesti turvallisuuden osalta valtuutettujen talouden toimijoidensa henkilöllisyydet ja seuraavat tiedot:

a) toimijan tunnistenumero (TIN) muodossa, joka vastaa talouden toimijoiden rekisteröinti- ja tunnistusjärjestelmästä (EORI) annettua lainsäädäntöä;

b) valtuutetun talouden toimijan nimi ja osoite;

c) sen asiakirjan numero, jolla valtuutetun talouden toimijan asema myönnettiin;

d) nykyinen asema (voimassa oleva, keskeytetty, peruutettu);

e) ajanjaksot, jolloin asemaa on muutettu;

f) päivä, jona asema tuli voimaan;

g) aseman myöntänyt viranomainen.

12 h artikla

Salassapitovelvollisuus ja henkilötietojen suoja

Sopimuspuolten tässä osastossa määrättyjen toimenpiteiden mukaisesti vaihtamat tiedot kuuluvat salassapitovelvollisuuden ja henkilötietojen suojan piiriin, sellaisina kuin niistä määrätään tiedot vastaanottavan sopimuspuolen alueella sovellettavassa asiaa koskevassa lainsäädännössä.

Näitä tietoja ei etenkään saa antaa muille henkilöille kuin asianomaisen sopimuspuolen toimivaltaisille toimielimille, eivätkä sopimuspuolen toimielimet voi käyttää niitä muuhun kuin tässä sopimuksessa määrättyihin tarkoituksiin.







II

LUKU

Järjestelyn hallinnointi

12 i artikla

Lainsäädännön kehittyminen

1. Kun unioni laatii uutta lainsäädäntöä turvallisuuteen liittyvien tullitoimenpiteiden alalla, se pyytää epävirallista lausuntoa Andorran asiantuntijoilta.

2. Unioni varmistaa Andorran asiantuntijoiden osallistumisen tarkkailijoina heitä koskevien asiakohtien käsittelyyn kokouksissa tullikoodeksikomiteassa, joka avustaa Euroopan komissiota sen täytäntöönpanovallan käytössä II a osaston soveltamisalaan kuuluvissa kysymyksissä. EY–Andorra-sekakomitean päätöksen N:o 1/2003 ( 1 ) 66–68 artiklan määräyksiä sovelletaan soveltuvin osin.

3. Kun Euroopan komissio toimittaa säädösehdotuksensa Euroopan parlamentille ja/tai Euroopan unionin neuvostolle tai täytäntöönpanotoimenpide-ehdotuksensa jäsenvaltioille, se toimittaa siitä jäljennöksen myös Andorran ruhtinaskunnalle.

Sopimuspuolen pyynnöstä näkemyksiä voidaan vaihtaa alustavasti sekakomiteassa.

4. Ennen uuden unionin lainsäädännön hyväksymistä, toisen sopimuspuolen sitä pyytäessä, sopimuspuolet vaihtavat näkemyksiä uudelleen sekakomiteassa jatkuvaa tietojenanto- ja kuulemismenettelyä noudattaen.

5. Sopimuspuolet tekevät yhteistyötä tietojenanto- ja kuulemismenettelyn aikana helpottaakseen 1 kohdassa tarkoitetun uuden lainsäädännön samanaikaista soveltamista sopimuspuolissa menettelyn päätyttyä.

12 j artikla

Kolmansien maiden kanssa tehtävät sopimukset

Sopimuspuolet sopivat, että toisen sopimuspuolen jonkin kolmannen maan kanssa II a osaston soveltamisalaan kuuluvissa kysymyksissä tekemät sopimukset eivät saa aiheuttaa velvoitteita toiselle sopimuspuolelle, jollei sekakomitea toisin päätä.

12 k artikla

Tasapainottavat toimenpiteet

1. Sopimuspuoli voi sekakomiteassa järjestetyn kuulemisen jälkeen toteuttaa asianmukaisia tasapainottavia toimenpiteitä, kuten keskeyttää tämän sopimuksen II a osaston määräysten soveltamisen, jos se katsoo, ettei toinen sopimuspuoli noudata mainitun osaston vaatimuksia, tai jos turvallisuuteen liittyvien tullitoimenpiteiden yhdenmukaisuutta ei voida enää varmistaa sopimuspuolten välillä.

Jos viive vaarantaa turvallisuuteen liittyvien tullitoimenpiteiden tehokkuuden, väliaikaisia suojatoimenpiteitä voidaan toteuttaa ilman edeltävää kuulemista, edellyttäen että kuuleminen järjestetään välittömästi mainittujen toimenpiteiden toteuttamisen jälkeen.

2. Jos turvallisuuteen liittyvien tullitoimenpiteiden yhdenmukaisuutta ei voida enää varmistaa sopimuspuolten välillä, koska Andorran ruhtinaskunta ei ole antanut 12 i artiklassa tarkoitettua uutta lainsäädäntöä, unioni voi keskeyttää II a osaston määräysten soveltamisen, jollei sekakomitea päätä toisin soveltamisen jatkamista koskevan tarkastelun perusteella.

3. Edellä mainittujen toimenpiteiden laajuus ja voimassaoloaika on rajoitettava siten kuin on välttämätöntä tilanteen korjaamiseksi ja asianmukaisen tasapainon varmistamiseksi tästä osastosta johtuvien oikeuksien ja velvoitteiden välillä. Sopimuspuoli voi pyytää sekakomiteaa neuvottelemaan näiden toimenpiteiden oikeasuhteisuudesta. Jos sekakomitea ei pysty ratkaisemaan erimielisyyttä, se voi tarvittaessa päättää saattaa asian 18 artiklan 2 kohdassa määrättyyn välimiesmenettelyyn. Mitään unionin lainsäädännön asianomaisten määräysten tulkintaa ei voida ratkaista tällä tavalla.







III

LUKU

Turvallisuuteen liittyviä tullitoimenpiteitä koskevan järjestelyn erinäiset määräykset

12 l artikla

Tarkistus

Jos sopimuspuoli haluaa, että järjestelyä tarkistetaan, se esittää toiselle sopimuspuolelle tätä koskevan ehdotuksen. Tarkistus tulee voimaan, kun sen edellyttämät sopimuspuolten sisäiset menettelyt on saatettu päätökseen.

▼B







III

OSASTO

Yhteiset määräykset

13 artikla

1. Maahantuonnissa kannettaviin tuontitulleihin sekä liikevaihto- ja valmisteveroihin liittyviä vapautuksia, joita sovelletaan toisen sopimuspuolen alueelta tulevien matkustajien henkilökohtaisiin matkatavaroihin sisältyviin tuotteisiin, ovat yhteisön kolmansiin maihin nykyisin soveltamat vapautukset sillä edellytyksellä, että näiden tuotteiden tuonti ei ole kaupallista.

2.







— maitojauhe 2,5 kg — kondensoitu maito 3 kg — tuore maito 6 kg — voi 1 kg — juusto 4 kg — sokeri ja makeiset 5 kg — liha 5 kg.

3. Poiketen siitä, mitä 1 kohdassa määrätään ja edellyttäen, että tavarat on saatu toisen sopimuspuolen kotimarkkinoiden olosuhteissa ja täyttävät jäljempänä mainitut edellytykset:

— edellä I osastoon kuuluviin tavaroihin sovellettavan vapautuksen kokonaismäärä henkilöä kohti on yhteisön kolmansista maista tuleville matkailijoille myöntämän vapautuksen määrä kolminkertaisena,

— jäljempänä lueteltuihin tavaroihin sovelletaan seuraavia vapautusten määrällisiä rajoituksia: —



a) Tupakkatuotteita Savukkeita 300 kappaletta tai pikkusikareita 150 kappaletta (sikareita, joiden kappalepaino on enintään 3 grammaa) taikka sikareita 75 kappaletta tai piippu- tai savuketupakkaa 400 grammaa b) Alkoholia ja alkoholijuomia — tislattuja alkoholijuomia tai alkoholipitoisia juomia, joiden alkoholipitoisuus on suurempi kuin 22 tilavuusprosenttia, denaturoimatonta etyylialkoholia (etanolia) vähintään 80 tilavuusprosenttia yhteensä 1,5 litraa tai — tislattuja alkoholipitoisia juomia taikka viini- tai alkoholipitoisia aperitiiveja, tafia, sakea tai muita juomia, joiden alkoholipitoisuus on enintään 22 tilavuusprosenttia, kuohuviinejä, väkeviä viinejä yhteensä 3 litraa ja — kuohumattomia viinejäyhteensä 5 litraa c) Hajuvesiä 75 grammaa ja toalettivesiä 3/8 litraa d) Kahvia 1 000 grammaa taikka kahviuutetta tai esanssia 400 grammaa e) Teetä 200 grammaa taikka teetä tai teeuutetta 80 grammaa

4. Edellä 3 kohdan toisessa luetelmakohdassa vahvistetuin määrällisin edellytyksin siinä lueteltujen tavaroiden arvoa ei oteta huomioon 1 kohdassa tarkoitettua vapautusta vahvistettaessa.

14 artikla

Sopimuspuolet pidättyvät kaikista luonteeltaan fiskaalisista sisäisistä toimenpiteistä ja käytännöistä, jotka välittömästi tai välillisesti saattavat toisen sopimuspuolen tuotteet ja samanlaiset toisen sopimuspuolen tuotteet eriarvoiseen asemaan.

Tuotteita toisen sopimuspuolen alueelle vietäessä sisäisten maksujen palautus ei saa olla suurempi kuin tuotteista sisäisesti peritty välitön tai välillinen maksu.

15 artikla

1. Edellä 11 artiklan 2 kohdassa ja 17 artiklan 8 kohdassa tarkoitetun yhteistyön lisäksi sopimuspuolten hallintoviranomaiset, joiden tehtävänä on tämän sopimuksen määräysten täytäntöönpano, antavat toisilleen apua muissa tapauksissa varmistaakseen näiden määräysten noudattamisen.

2. Yksityiskohtaiset säännöt 1 kohdan soveltamisesta vahvistaa 17 artiklassa tarkoitettu sekakomitea.

16 artikla

Tämä sopimus ei estä sellaisia tuontia, vientiä tai kauttakuljetusta koskevia kieltoja tai rajoituksia, jotka ovat perusteltuja julkisen moraalin, yleisen järjestyksen tai turvallisuuden kannalta, ihmisten, eläinten tai kasvien terveyden ja elämän suojelemiseksi, taiteellisten, historiallisten tai arkeologisten kansallisaarteiden suojelemiseksi taikka teollisen ja kaupallisen omaisuuden suojelemiseksi, eikä kultaa tai hopeaa koskevaa sääntelyä. Nämä kiellot tai rajoitukset eivät kuitenkaan saa olla mielivaltaisen syrjinnän tai kaupan peitellyn rajoittamisen keino sopimuspuolten välillä.

17 artikla

1. Perustetaan sekakomitea, jonka tehtävänä on tämän sopimuksen hoitaminen ja joka huolehtii sen moitteettomasta täytäntöönpanosta. Tätä varten se antaa suosituksia. Se tekee päätöksiä tässä sopimuksessa määrätyissä tapauksissa. Sopimuspuolet panevat nämä päätökset täytäntöön omien sääntöjensä mukaisesti.

2. Sopimuspuolet antavat toisilleen tietoja, ja toisen niistä pyytäessä ne neuvottelevat sekakomiteassa varmistaakseen tämän sopimuksen moitteettoman täytäntöönpanon.

3. Sekakomitea vahvistaa työjärjestyksensä.

4. Sekakomitea muodostuu yhteisön edustajista ja Andorran ruhtinaskunnan edustajista.

5. Sekakomitea tekee päätöksensä yhteisellä sopimuksella.

6. Sekakomitean puheenjohtajana toimii vuorotellen kumpikin sopimuspuoli työjärjestyksessä määrättävien yksityiskohtaisten sääntöjen mukaisesti.

7. Sekakomitea kokoontuu toisen sopimuspuolen pyynnöstä, joka on esitettävä vähintään kuukautta ennen suunniteltua kokouspäivää. Jos sekakomitea kutsutaan koolle 10 artiklassa tarkoitetun asian vuoksi, se kokoontuu kahdeksan työpäivän kuluessa pyynnön esittämisestä.

8. Sekakomitea määrää 1 kohdassa tarkoitettua menetelmää noudattaen hallinnollisen yhteistyön menetelmät 3 ja 4 artiklan soveltamiseksi ottaen perustaksi menetelmät, jotka yhteisö on antanut käytettäviksi jäsenvaltioiden välisessä kaupassa; se voi tehdä myös muutoksia 11 artiklassa tarkoitetun lisäyksen määräyksiin.

18 artikla

1. Tämän sopimuksen tulkinnasta sopimuspuolten välillä syntyvät riidat annetaan sekakomitean käsiteltäviksi.

2. Jos sekakomitea ei saa riitaa ratkaistuksi seuraavassa kokouksessaan, kumpikin sopimuspuoli voi ilmoittaa toiselle välimiehen nimeämisestä; toisen osapuolen on tämän jälkeen nimettävä toinen välimies kahden kuukauden kuluessa.

Sekakomitea nimeää kolmannen välimiehen.

Välimiehet tekevät päätöksensä äänten enemmistöllä.

Kunkin riidan osapuolen on toteutettava välimiesten päätöksen soveltamiseen tarvittavat toimenpiteet.

19 artikla

Tämän sopimuksen alaan kuuluvassa kaupankäynnissä:

— Andorran ruhtinaskunnan yhteisön kanssa käytävään kauppaan soveltama järjestely ei saa johtaa minkäänlaiseen syrjintään jäsenvaltioiden välillä eikä niiden kansalaisten tai yhtiöiden välillä,

— yhteisön Andorran ruhtinaskunnan kanssa käytävään kauppaan soveltama järjestely ei saa johtaa minkäänlaiseen syrjintään Andorran kansalaisten tai andorralaisten yhtiöiden välillä.







IV

OSASTO

Yleiset määräykset ja loppumääräykset

20 artikla

Tämä sopimus on tehty rajoittamattomaksi ajaksi. Sopimuspuolet sopivat yhteisesti enintään viiden vuoden kuluessa sopimuksen voimaantulosta sopimuksen soveltamis-tulosten tutkimisesta ja tarvittaessa neuvottelujen aloittamisesta sen muuttamiseksi tehdyn tutkimisen perusteella.

21 artikla

Molemmat sopimuspuolet voivat irtisanoa tämän sopimuksen ilmoittamalla siitä kirjallisesti toiselle sopimuspuolelle. Tällöin tämän sopimuksen voimassaolo päättyy kuuden kuukauden kuluttua ilmoituksen tekemisestä.

22 artikla

Tätä sopimusta sovelletaan alueisiin, joihin sovelletaan Euroopan talousyhteisön perustamissopimusta kyseisessä sopimuksessa määrättyjen edellytysten mukaan, ja Andorran ruhtinaskunnan alueeseen.

23 artikla

Tämän sopimuksen liitteet I ja II sekä lisäys ovat sen erottamaton osa.

24 artikla

1. Tämä sopimus tulee voimaan 1 päivänä heinäkuuta 1990 edellyttäen, että sopimuspuolille on ilmoitettu ennen kyseistä päivää sitä varten tarpeellisten menettelyjen päätökseen saattamisesta.

2. Edellä 1 kohdassa mainitun päivän jälkeen tämä sopimus tulee voimaan ilmoittamisen jälkeisen toisen kuukauden ensimmäisenä päivänä.

3. Jos 2 kohtaa sovelletaan, tämän sopimuksen eri kohdissa esiintyvä päivämäärä 1 päivänä tammikuuta 1991 korvataan päivämäärällä 1 päivänä heinäkuuta 1991.

25 artikla

Tämän sopimuksen voimaantuloon asti sen määräykset korvataan niillä määräyksillä, joita yhteisö ja erityisesti Ranska ja Espanja soveltavat Andorran ruhtinaskunnan kanssa vuoden 1967 kirjeenvaihdon perusteella.

26 artikla

Tämä sopimus laaditaan kahtena kappaleena englannin, espanjan, hollannin, italian, katalonian, kreikan, portugalin, ranskan, saksan ja tanskan kielellä jokaisen tekstin ollessa yhtä todistusvoimainen.

LIITE I

Luettelo 8 artiklan 1 kohdassa tarkoitetuista tullitoimipaikoista

— Toulouse Portet

— L'Hospitalet-Pas de la Case

— La Tour de Carol

— Perpignan

— Madrid

— Barcelona

▼M1 —————

▼B

— Farga de Moles

▼M1

— Toulouse-Blagnac

▼B

LIITE II

Kun kyse on Andorran ruhtinaskunnan sopimuksen mukaisesti toteuttamista kauppapoliittisista toimenpiteistä ja jotta nämä toimenpiteet eivät vaikuttaisi Andorrassa kulutettujen tuotteiden tuontiin, sekakomitea voi päättää poikkeuksista Andorran ruhtinaskunnan hakemuksesta, mukaan lukien poikkeukset sellaisiin yhteisen kauppapolitiikan tekijöihin, joita ei sovelleta kaikkiin yhteisön jäsenvaltioihin.

Komissio ilmoittaa Andorran viranomaisille kaikki merkitykselliset yhteisön ulkopuoliseen kauppaan sovellettavaa järjestelmää koskevat tiedot.

Yhteisön julistus maataloustuotteista ja valmistetuista maataloustavaroista

Tämä sopimus ei vaikuta yhteisön maataloustuotteiden tai valmistettujen maataloustuotteiden vientiä koskevaan tukijärjestelyyn.

Yhteinen julistus

Siltä osin kuin tämän sopimuksen määräykset kuten erityisesti tullia, vaikutukseltaan vastaavia maksuja, määrällisiä rajoituksia, vaikutukseltaan vastaavia toimenpiteitä, tuontia, vientiä tai kauttakuljetusta koskevia kieltoja koskevat määräykset ovat samat kuin Euroopan talousyhteisön määräykset, sopimuspuolten sekakomiteassa olevat edustajat sitoutuvat tulkitsemaan edellä mainittuja määräyksiä tämän sopimuksen soveltamisalalla samalla tavoin kuin jälkimmäisiä määräyksiä tulkitaan Euroopan talousyhteisön sisäisessä kaupassa.

Andorran ruhtinaskunnan julistus

Andorran ruhtinaskunta sitoutuu olemaan harjoittamatta syrjintää viskin, absintti- ja anispohjaisten aperitiivien ja muiden alkoholijuomien ja aperitiivien osalta.

Yhteinen julistus

Sekakomitea tutkii ratkaisun löytämiseksi ongelmat, joita voi syntyä sopimuspuolten välillä käytävässä kaupassa, kun kyse on teknisten standardien valvonnasta ja varmentamisesta.

▼M6

Lisäys

”Alkuperätuotteiden” käsitteen määrittely ja hallinnollisen yhteistyön menetelmät

SISÄLLYSLUETTELO I OSASTO YLEISET MÄÄRÄYKSET 1 artikla Määritelmät II OSASTO KÄSITTEEN ”ALKUPERÄTUOTTEET” MÄÄRITTELY 2 artikla Yleiset vaatimukset 3 artikla Kahdenvälinen alkuperäkumulaatio 4 artikla Kokonaan tuotetut tuotteet 5 artikla Riittävästi valmistetut tai käsitellyt tuotteet 6 artikla Riittämättömät valmistus- tai käsittelytoimet 7 artikla Kelpuuttamisen yksikkö 8 artikla Sarjat 9 artikla Neutraalit tekijät III OSASTO ALUEESEEN LIITTYVÄT VAATIMUKSET 10 artikla Alueperiaate 11 artikla Suora kuljetus 12 artikla Näyttelyt IV OSASTO TULLINPALAUTUS TAI TULLIHELPOTUS 13 artikla Tullinpalautuksen tai tullihelpotuksen kieltäminen V OSASTO ALKUPERÄSELVITYS 14 artikla Yleiset vaatimukset 15 artikla EUR.1-tavaratodistuksen antamismenettely 16 artikla Jälkikäteen annetut EUR.1-tavaratodistukset 17 artikla EUR.1-tavaratodistuksen kaksoiskappaleen antaminen 18 artikla EUR.1-tavaratodistuksen antaminen aikaisemmin annetun tai laaditun alkuperäselvityksen perusteella 19 artikla Kirjanpidollinen erottelu 20 artikla Alkuperäilmoituksen laatimisedellytykset 21 artikla Valtuutettu viejä 22 artikla Alkuperäselvityksen voimassaolo 23 artikla Alkuperäselvityksen esittäminen 24 artikla Poikkeukset alkuperäselvityksen esittämisestä 25 artikla Todistusasiakirjat 26 artikla Alkuperäselvityksen ja todistusasiakirjojen säilyttäminen 27 artikla Poikkeavuudet ja muotovirheet 28 artikla Euroina ilmaistut määrät VI OSASTO HALLINNOLLISEN YHTEISTYÖN MENETELMÄT 29 artikla Hallinnollinen yhteistyö 30 artikla Alkuperäselvityksen tarkastaminen 31 artikla Riitojen ratkaiseminen 32 artikla Seuraamukset 33 artikla Vapaa-alueet VII OSASTO CEUTA JA MELILLA 34 artikla Lisäyksen soveltaminen 35 artikla Erityisedellytykset VIII OSASTO LOPPUMÄÄRÄYKSET 36 artikla Lisäykseen tehtävät muutokset Liiteluettelo Liite I: Alkuhuomautukset liitteessä II olevaan luetteloon Liite II: Luettelo ei-alkuperäaineksiin sovellettavista valmistus- tai käsittelytoimista, jotka on tehtävä, jotta valmistettu tuote voi saada alkuperäaseman Liite III: EUR.1-tavaratodistuksen ja EUR.1-tavaratodistushakemuksen mallit Liite IV: Alkuperäilmoituksen teksti Yhteiset julistukset Yhteinen julistus San Marinon tasavallasta Yhteinen julistus ”alkuperätuotteiden” käsitteen määrittelyä ja hallinnollisen yhteistyön menetelmiä koskevassa lisäyksessä olevien alkuperäsääntöjen tarkistuksesta







I OSASTO

YLEISET MÄÄRÄYKSET

1 artikla

Määritelmät

Tässä lisäyksessä tarkoitetaan

a) ’valmistuksella’ kaikenlaista valmistusta tai käsittelyä, myös kokoamista tai erityistoimia;

b) ’aineksella’ kaikkia aineosia, raaka-aineita, komponentteja, osia jne., joita käytetään tuotteen valmistuksessa;

c) ’tuotteella’ valmista tuotetta, vaikka se olisi tarkoitettu käytettäväksi myöhemmin toisessa valmistustoimessa;

d) ’tavaroilla’ sekä aineksia että tuotteita;

e) ’tullausarvolla’ tullitariffeja ja kauppaa koskevan yleissopimuksen VII artiklan soveltamisesta vuonna 1994 tehdyn sopimuksen mukaisesti määritettyä arvoa;

f) ’noudettuna-hinnalla’ sille osapuolen valmistajalle, jonka yrityksessä viimeinen valmistus tai käsittely on suoritettu, tuotteesta maksettua noudettuna-hintaa, johon sisältyy kaikkien valmistuksessa käytettyjen ainesten arvo ja josta on vähennetty sisäiset verot, jotka palautetaan tai voidaan palauttaa valmista tuotetta vietäessä;

g) ’ainesten arvolla’ valmistuksessa käytettyjen ei-alkuperäainesten tullausarvoa maahantuontihetkellä tai, jos sitä ei tiedetä tai voida todeta, ensimmäistä todennettavissa olevaa hintaa, joka on maksettu aineksista viejäosapuolessa;

h) ’alkuperäainesten arvolla’ tällaisten ainesten arvoa määriteltynä soveltuvin osin sovelletun g alakohdan mukaisesti;

i) ’arvonlisäyksellä’ noudettuna-hintaa, josta on vähennetty kaikkien sellaisten käytettyjen ainesten tullausarvo, jotka ovat sellaisten muiden osapuolten, joihin voidaan soveltaa kumulaatiota, alkuperätuotteita, tai jos tullausarvoa ei tiedetä tai voida todeta, ensimmäinen todettavissa oleva aineksista viejäosapuolessa maksettu hinta;

j) ’ryhmillä’ ja ’nimikkeillä’ harmonoidun tavarankuvaus- ja koodausjärjestelmän, jäljempänä tässä lisäyksessä ’harmonoitu järjestelmä’ ja ’HS’, muodostavan nimikkeistön ryhmiä ja nimikkeitä (nelinumeroiset koodit);

k) ilmaisulla ’luokitellaan’ tuotteen tai aineksen luokittelua tiettyyn nimikkeeseen;

l) ’lähetyksellä’ tuotteita, jotka lähetetään samanaikaisesti yhdeltä viejältä yhdelle vastaanottajalle tai kuljetetaan yhdellä kuljetusasiakirjalla taikka, jos tällaista asiakirjaa ei ole, yhdellä kauppalaskulla, viejältä vastaanottajalle;

m) ’alueilla’ alueita, aluevedet mukaan luettuina;

n) ’osapuolella’ yhtä tai useampaa Euroopan unionin jäsenvaltiota tai kaikkia Euroopan unionin jäsenvaltioita taikka Euroopan unionia tai Andorran ruhtinaskuntaa;

o) ’tulliviranomaisilla’ Euroopan unionin osalta kaikkia Euroopan unionin jäsenvaltioiden tulliviranomaisia.







II OSASTO

KÄSITTEEN ”ALKUPERÄTUOTTEET” MÄÄRITTELY

2 artikla

Yleiset vaatimukset

Sopimuksen 11 artiklan 1 kohtaa sovellettaessa seuraavia tuotteita pidetään osapuolen alkuperätuotteina:

a) 4 artiklan mukaiset osapuolessa kokonaan tuotetut tuotteet;

b) osapuolessa tuotetut tuotteet, joiden valmistuksessa on käytetty muita kuin siellä kokonaan tuotettuja aineksia, jos näille aineksille on tehty kyseisessä osapuolessa 5 artiklan mukainen riittävä valmistus tai käsittely.

3 artikla

Kahdenvälinen alkuperäkumulaatio

Sen estämättä, mitä 2 artiklassa määrätään, yhden osapuolen alkuperäaineksia pidetään toisen osapuolen alkuperäaineksina, jos ne sisältyvät toisessa osapuolessa valmistettuun tuotteeseen. Näiden ainesten ei tarvitse olla riittävästi valmistettuja tai käsiteltyjä, jos niitä on valmistettu tai käsitelty enemmän kuin 6 artiklassa tarkoitetaan.

4 artikla

Kokonaan tuotetut tuotteet

1. Seuraavia on pidettävä osapuolessa kokonaan tuotettuina:

a) sen maaperästä tai merenpohjasta louhitut kivennäistuotteet;

b) niissä korjatut kasvituotteet;

c) niissä syntyneet ja kasvatetut elävät eläimet;

d) niissä kasvatetuista elävistä eläimistä saadut tuotteet;

e) niissä metsästämällä tai kalastamalla saadut tuotteet;

f) viejäosapuolen alusten sen aluevesien ulkopuolelta pyytämät merikalastustuotteet ja muut sen merestä saamat tuotteet;

g) sen tehdasaluksilla ainoastaan f alakohdassa tarkoitetuista tuotteista valmistetut tuotteet;

h) yksinomaan raaka-aineiden talteenottoon soveltuvat osapuolessa kerätyt käytetyt tavarat;

i) siellä suoritetuista valmistustoimista syntyneet jätteet ja romu;

j) sen aluevesien ulkopuolisesta merenpohjasta tai merenpohjan alaisista kerrostumista saadut tuotteet, jos sillä on yksinoikeus hyödyntää tätä merenpohjaa tai sen alaisia kerrostumia;

k) siellä yksinomaan a–j alakohdassa tarkoitetuista tuotteista valmistetut tavarat.

2. Edellä 1 kohdan f ja g alakohdassa käytettyjä ilmaisuja ”viejäosapuolen alusten” ja ”sen tehdasaluksilla” sovelletaan ainoastaan aluksiin ja tehdasaluksiin

a) jotka on merkitty tai ilmoitettu Euroopan unionin jäsenvaltion tai Andorran alusrekisteriin;

b) jotka purjehtivat Euroopan unionin jäsenvaltion tai Andorran lipun alla;

c) jotka vähintään puoliksi ovat Euroopan unionin jäsenvaltioiden tai Andorran kansalaisten tai sellaisen yhtiön omistuksessa, jonka kotipaikka sijaitsee jossakin Euroopan unionin jäsenvaltiossa tai Andorrassa ja jonka johtaja tai johtajat, hallituksen tai hallintoneuvoston puheenjohtaja ja näiden elinten jäsenten enemmistö ovat Euroopan unionin jäsenvaltioiden tai Andorran kansalaisia ja jonka pääomasta lisäksi henkilöyhtiöiden ja yhtiöiden, joiden osakkaiden vastuu on rajoitettu, osalta vähintään puolet kuuluu näille valtioille tai niiden julkisille laitoksille taikka kansalaisille;

d) joiden päällystö koostuu Euroopan unionin jäsenvaltioiden tai Andorran kansalaisista; ja

e) joiden miehistöstä vähintään 75 prosenttia on Euroopan unionin jäsenvaltioiden tai Andorran kansalaisia.

5 artikla

Riittävästi valmistetut tai käsitellyt tuotteet

1. Edellä olevaa 2 artiklaa sovellettaessa pidetään tuotteita, jotka eivät ole kokonaan tuotettuja, riittävästi valmistettuina tai käsiteltyinä, jos tämän lisäyksen liitteessä II olevassa luettelossa määrätyt edellytykset täyttyvät.

Näissä edellytyksissä ilmoitetaan valmistus tai käsittely, joka on tehtävä valmistuksessa käytetyille ei-alkuperäaineksille, ja niitä sovelletaan ainoastaan tällaisiin aineksiin. Tästä seuraa, että jos tuotetta, joka on saanut alkuperäaseman, koska se täyttää luettelossa määrätyt edellytykset, käytetään toisen tuotteen valmistuksessa, siihen ei sovelleta sitä tuotetta koskevia edellytyksiä, jonka valmistuksessa sitä käytetään, eikä sen valmistuksessa mahdollisesti käytettyjä ei-alkuperäaineksia oteta huomioon.

2. Sen estämättä, mitä 1 kohdassa määrätään, ei-alkuperäaineksia, joita tämän lisäyksen liitteessä II olevassa luettelossa määrättyjen edellytysten mukaan ei saa käyttää tuotteen valmistuksessa, saadaan kuitenkin käyttää, jos:

a) niiden yhteisarvo on enintään 10 prosenttia tuotteen noudettuna-hinnasta;

b) mitään niistä prosenttimääristä, jotka luettelossa annetaan ei-alkuperäainesten enimmäisarvoksi, ei ylitetä tämän kohdan soveltamisen johdosta.

3. Edellä olevia 1 ja 2 kohtaa sovelletaan, jollei 6 artiklassa toisin määrätä.

6 artikla

Riittämättömät valmistus- tai käsittelytoimet

1. Seuraavia toimintoja pidetään riittämättöminä valmistus- tai käsittelytoimintoina antamaan alkuperäasema riippumatta siitä, täyttyvätkö 5 artiklan vaatimukset, sanotun kuitenkaan rajoittamatta 2 kohdan soveltamista:

a) toimenpiteet tuotteiden kunnon säilymisen varmistamiseksi kuljetuksen ja varastoinnin aikana;

b) kollien jakaminen ja yhdistäminen;

c) pesu, puhdistus; pölyn, oksidin, öljyn, maalin tai muun peiteaineen poistaminen;

d) tekstiilien silitys tai prässäys;

e) yksinkertainen maalaus ja kiillotus;

f) viljan ja riisin esikuorinta, valkaisu osittain tai kokonaan, kiillotus ja lasitus;

g) sokerin värjäys tai sokeripalojen muodostus;

h) hedelmien, pähkinöiden ja vihannesten kuoriminen ja kivien poisto;

i) teroitus, yksinkertainen hiominen tai yksinkertainen leikkaaminen;

j) seulonta, lajittelu, luokittelu, ryhmittely, yhteensovitus (myös tavaroiden järjestäminen sarjoiksi);

k) yksinkertainen pullotus, tölkitys, pussitus, koteloihin tai rasioihin pakkaaminen, kartongille tai levyille kiinnittäminen ja kaikki muut yksinkertaiset pakkaustoiminnot;

l) merkkien, nimilappujen, logojen ja muiden vastaavanlaisten tunnusten kiinnittäminen tai painaminen tuotteisiin tai niiden pakkauksiin;

m) erilaistenkin tuotteiden yksinkertainen sekoittaminen;

n) sokerin sekoittaminen minkä tahansa aineksen kanssa;

o) osien yksinkertainen yhdistäminen kokonaiseksi tuotteeksi tai tuotteiden purkaminen osiin;

p) kahden tai useamman a–o alakohdassa mainitun toiminnon toteuttaminen yhdessä;

q) eläinten teurastus.

2. Kaikki tietylle tuotteelle osapuolessa tehdyt toiminnot on otettava kokonaisuutena huomioon määritettäessä, pidetäänkö tälle tuotteelle tehtyä valmistusta tai käsittelyä 1 kohdan mukaisena riittämättömänä toimintona.

7 artikla

Kelpuuttamisen yksikkö

1. Kelpuuttamisen yksikkö tämän lisäyksen määräyksiä sovellettaessa on se tuote, jota pidetään perusyksikkönä määritettäessä nimike harmonoidun järjestelmän nimikkeistön mukaan.

Tästä seuraa, että

a) kun tavararyhmästä tai -yhdistelmästä koostuva tuote luokitellaan harmonoidun järjestelmän mukaan yhteen ainoaan nimikkeeseen, tämä kokonaisuus muodostaa kelpuuttamisen yksikön;

b) kun lähetys koostuu useasta samanlaisesta tuotteesta, jotka luokitellaan samaan harmonoidun järjestelmän nimikkeeseen, tämän lisäyksen määräyksiä sovelletaan kuhunkin tuotteeseen erikseen.

2. Jos harmonoidun järjestelmän 5 yleisen tulkintasäännön mukaan pakkausta pidetään tuotteeseen kuuluvana luokiteltaessa, sitä on pidettävä tuotteeseen kuuluvana myös alkuperää määritettäessä.

8 artikla

Sarjat

Harmonoidun järjestelmän 3 yleisen tulkintasäännön mukaisia sarjoja pidetään alkuperätuotteina, jos kaikki sarjaan kuuluvat tuotteet ovat alkuperätuotteita. Jos sarja koostuu sekä alkuperätuotteista että ei-alkuperätuotteista, sitä on kuitenkin kokonaisuutena pidettävä alkuperätuotteena, jos ei-alkuperätuotteiden arvo on enintään 15 prosenttia sarjan noudettuna-hinnasta.

9 artikla

Neutraalit tekijät

Määritettäessä, onko tuote alkuperätuote, ei ole tarpeen todeta seuraavien tuotteen valmistuksessa mahdollisesti käytettyjen tuotteiden alkuperää:

a) energia ja polttoaineet;

b) laitokset ja laitteistot;

c) koneet ja työkalut;

d) tavarat, jotka eivät sisälly ja joiden ei ole tarkoitus sisältyä tuotteen lopulliseen koostumukseen.







III OSASTO

ALUEESEEN LIITTYVÄT VAATIMUKSET

10 artikla

Alueperiaate

1. Alkuperäaseman saamiselle II osastossa määrättyjen edellytysten on täytyttävä keskeytyksettä osapuolessa, jollei 3 artiklassa ja tämän artiklan 3 kohdassa toisin määrätä.

2. Jos osapuolesta johonkin muuhun maahan viedyt alkuperätuotteet palautetaan, niitä on, jollei 3 artiklassa toisin määrätä, pidettävä ei-alkuperätuotteina, jollei tulliviranomaisia tyydyttävällä tavalla voida osoittaa, että

a) palautetut tavarat ovat samat kuin osapuolesta viedyt tavarat; ja

b) palautetuille tavaroille ei ole tehty kyseisessä maassa tai viennin aikana muita kuin niiden kunnon säilyttämiseksi tarvittavia toimintoja.

3. Osapuolen ulkopuolella suoritettu valmistus tai käsittely osapuolesta viedyille ja sinne jälleentuoduille aineksille ei vaikuta alkuperäaseman saamiseen II osastossa määrätyillä edellytyksillä, jos

a) viedyt ainekset on tuotettu kokonaan osapuolessa tai niitä on valmistettu tai käsitelty siellä 6 artiklassa tarkoitettuja toimintoja enemmän ennen niiden vientiä; ja

b) tulliviranomaisia tyydyttävällä tavalla voidaan osoittaa, että i) jälleentuodut tavarat on saatu vietyjä aineksia valmistamalla ja käsittelemällä; ja ii) osapuolen ulkopuolella tämän artiklan määräyksiä soveltamalla yhteensä saavutettu arvonlisäys on enintään 10 prosenttia sen valmiin tuotteen, jolle alkuperäasemaa vaaditaan, noudettuna-hinnasta.

4. Sovellettaessa 3 kohdan määräyksiä II osastossa määrättyjä edellytyksiä alkuperäaseman saamiselle ei sovelleta osapuolen ulkopuolella tehtyyn valmistukseen tai käsittelyyn. Kuitenkin silloin, kun valmiin tuotteen alkuperäaseman määrittämiseksi sovelletaan tämän lisäyksen liitteessä II olevan luettelon mukaista sääntöä, joka määrää kaikkien käytettyjen ei-alkuperäainesten enimmäisarvon, asianomaisen osapuolen alueella käytettyjen ei-alkuperäainesten yhteisarvo ja tämän artiklan määräysten mukaisesti osapuolen ulkopuolella yhteensä saavutettu arvonlisäys eivät saa ylittää mainittua prosenttimäärää.

5. Sovellettaessa 3 ja 4 kohdan määräyksiä ’yhteensä saavutettu arvonlisäys’ tarkoittaa kaikkia osapuolen ulkopuolella syntyneitä kustannuksia, mukaan lukien siellä käytettyjen ainesten arvo.

6. Edellä olevien 3 ja 4 kohdan määräyksiä ei sovelleta tuotteisiin, jotka eivät täytä tämän lisäyksen liitteessä II olevassa luettelossa mainittuja edellytyksiä tai joita voidaan pitää riittävästi valmistettuina tai käsiteltyinä vain soveltamalla 5 artiklan 2 kohdassa määrättyä yleistä poikkeamaa.

7. Tämän artiklan määräysten mukainen valmistus tai käsittely osapuolen ulkopuolella on tehtävä ulkoisen jalostuksen menettelyssä tai sen kaltaisessa järjestelmässä.

11 artikla

Suora kuljetus

1. Tämän sopimuksen mukaista etuuskohtelua sovelletaan ainoastaan tämän lisäyksen vaatimukset täyttäviin tuotteisiin, joiden kuljetus tapahtuu suoraan osapuolten välillä. Yhden lähetyksen muodostavat tuotteet voidaan kuitenkin kuljettaa muiden alueiden kautta, tarvittaessa uudelleenlastaten tai väliaikaisesti varastoiden näillä alueilla, jos tuotteet pysyvät kauttakuljetus- tai varastointimaan tulliviranomaisten valvonnassa eikä niille suoriteta muita toimenpiteitä kuin purkaus tai uudelleenlastaus tai niiden kunnon säilyttämiseksi tarvittavat toimenpiteet.

2. Edellä 1 kohdassa tarkoitettujen edellytysten täyttyminen osoitetaan tuojaosapuolen tulliviranomaisille esittämällä

a) yksi ainoa kuljetusasiakirja, jolla tavarat on kuljetettu viejäosapuolesta kauttakuljetusmaan kautta; tai

b) kauttakuljetusmaan tulliviranomaisten antama todistus, jossa i) on tarkka kuvaus tuotteista; ii) ilmoitetaan tuotteiden purkamisen ja uudelleenlastauksen päivämäärät ja tarvittaessa käytettyjen alusten tai muiden kuljetusvälineiden nimet; ja iii) vahvistetaan ne olosuhteet, joissa tavarat ovat olleet kauttakuljetusmaassa;

c) muussa tapauksessa muita asian kannalta olennaisia asiakirjoja.

12 artikla

Näyttelyt

1. Muussa maassa kuin jossakin osapuolessa pidettävään näyttelyyn lähetettyihin tavaroihin, jotka myydään näyttelyn jälkeen johonkin osapuoleen tuotaviksi, sovelletaan tuonnissa asiaankuuluvan sopimuksen määräyksiä, jos tulliviranomaisten hyväksymällä tavalla voidaan osoittaa, että

a) viejä on lähettänyt tuotteet jonkin sopimuspuolen alueelta maahan, jossa näyttely pidetään, ja pitänyt niitä siellä näytteillä,

b) kyseinen viejä on myynyt tai muuten luovuttanut tuotteet jonkin osapuolen alueella olevalle vastaanottajalle;

c) tuotteet on lähetetty näyttelyn aikana tai välittömästi sen jälkeen siinä tilassa, jossa ne lähetettiin näyttelyyn; ja

d) sen jälkeen kun tuotteet on lähetetty näyttelyyn, niitä ei ole käytetty muihin tarkoituksiin kuin näyttelyssä esittelyyn.

2. Alkuperäselvitys on annettava tai laadittava V osaston määräysten mukaisesti ja esitettävä tavanomaisella tavalla tuojaosapuolen tulliviranomaisille. Siinä on ilmoitettava näyttelyn nimi ja osoite. Tarvittaessa voidaan vaatia kirjallinen lisäselvitys olosuhteista, joissa tuotteita on pidetty näytteillä.

3. Edellä olevan 1 kohdan määräyksiä sovelletaan kaikkiin kaupan, teollisuuden, maatalouden ja käsiteollisuuden näyttelyihin, messuihin tai niiden kaltaisiin julkisiin esittelytilaisuuksiin, joita ei ole järjestetty yksityisiin tarkoituksiin kaupoissa tai liiketiloissa ulkomaisten tuotteiden myymiseksi ja joiden aikana tuotteet pysyvät tullivalvonnassa.







IV OSASTO

TULLINPALAUTUS TAI TULLIHELPOTUS

13 artikla

Tullinpalautuksen tai tullihelpotuksen kieltäminen

1. Ei-alkuperäaineksille, joita on käytetty sellaisten jommankumman osapuolen alkuperätuotteiden valmistuksessa, joille on annettu tai laadittu alkuperäselvitys V osaston määräysten mukaisesti, ei myönnetä osapuolissa minkäänlaista tullinpalautusta tai tulleista vapauttamista.

2. Edellä 1 kohdassa tarkoitettua kieltoa sovelletaan kaikkiin tullien tai vaikutukseltaan niitä vastaavien maksujen osittaista tai täydellistä palauttamista, peruuttamista tai niistä vapauttamista koskeviin järjestelyihin, joita jompikumpi osapuoli soveltaa valmistuksessa käytettyihin aineksiin, kun tällaista palauttamista, peruuttamista tai vapauttamista nimenomaisesti tai tosiasiallisesti sovelletaan siinä tapauksessa, että näistä aineksista valmistetut tuotteet viedään, mutta ei siinä tapauksessa, että ne on tarkoitettu kotimaiseen käyttöön.

3. Alkuperäselvityksessä tarkoitettujen tuotteiden viejän on oltava valmis esittämään milloin tahansa tulliviranomaisten pyynnöstä kaikki tarvittavat asiakirjat, joilla todistetaan, ettei kyseisten tuotteiden valmistuksessa käytetyistä ei-alkuperäaineksista ole saatu tullinpalautusta ja että kaikki tällaisiin aineksiin sovellettavat tullit tai niitä vaikutukseltaan vastaavat maksut on tosiasiallisesti maksettu.

4. Edellä olevien 1, 2 ja 3 kohdan määräyksiä sovelletaan myös 7 artiklan 2 kohdassa tarkoitettuihin pakkauksiin ja 8 artiklassa tarkoitettuihin sarjaan kuuluviin tuotteisiin silloin, kun kyseiset tavarat eivät ole alkuperätuotteita.

5. Edellä olevien 1–4 kohdan määräyksiä sovelletaan ainoastaan aineksiin, jollaisiin tätä lisäystä sovelletaan.







V OSASTO

ALKUPERÄSELVITYS

14 artikla

Yleiset vaatimukset

1. Kumman tahansa osapuolen alkuperätuotteet saavat toiseen osapuoleen tuotaessa tämän sopimuksen mukaiset etuudet, jos niistä esitetään jokin seuraavista alkuperäselvityksistä:

a) tämän lisäyksen liitteessä III olevan mallin mukainen EUR.1-tavaratodistus;

b) 20 artiklan 1 kohdassa tarkoitetuissa tapauksissa ilmoitus, jäljempänä ’alkuperäilmoitus’, jonka viejä antaa kauppalaskussa, lähetysluettelossa tai muussa sellaisessa kaupallisessa asiakirjassa, jossa tuotteiden kuvaus on riittävän yksityiskohtainen niiden tunnistamiseksi. Alkuperäilmoituksen teksti on tämän lisäyksen liitteessä IV.

2. Sen estämättä, mitä 1 kohdassa määrätään, tämän lisäyksen mukaiset alkuperätuotteet saavat 24 artiklassa eritellyissä tapauksissa tämän sopimuksen määräysten mukaiset etuudet ilman, että on tarpeen esittää mitään tämän artiklan 1 kohdassa tarkoitetuista alkuperäselvityksistä.

15 artikla

EUR.1-tavaratodistuksen antamismenettely

1. Viejämaan tulliviranomaiset antavat EUR.1-tavaratodistuksen viejän tai tämän valtuuttaman edustajan viejän vastuulla tekemästä kirjallisesta hakemuksesta.

2. Tätä varten viejä tai tämän valtuuttama edustaja täyttää tämän lisäyksen liitteessä III olevien mallien mukaiset EUR.1-tavaratodistuksen ja hakemuslomakkeen. Nämä lomakkeet täytetään jollakin niistä kielistä, joilla asiaankuuluva sopimus on tehty, ja viejämaan kansallisen lainsäädännön mukaisesti. Jos lomakkeet täytetään käsin, ne on täytettävä musteella painokirjaimin. Tuotteiden kuvaus on merkittävä sille varattuun kohtaan jättämättä väliin tyhjiä rivejä. Jos kohtaa ei täytetä kokonaan, kuvauksen viimeisen rivin alle on vedettävä vaakasuora viiva ja täyttämätön tila on suljettava viivalla.

3. EUR.1-tavaratodistusta hakevan viejän on oltava valmis milloin tahansa sen viejäosapuolen tulliviranomaisten pyynnöstä, jossa EUR.1-tavaratodistus annetaan, esittämään kaikki asianmukaiset asiakirjat, joilla todistetaan asianomaisten tuotteiden alkuperäasema sekä tämän lisäyksen muiden vaatimusten täyttyminen.

4. Euroopan unionin jäsenvaltion tai Andorran tulliviranomaiset antavat EUR.1-tavaratodistuksen, jos asianomaisia tuotteita voidaan pitää Euroopan unionin tai Andorran alkuperätuotteina ja jos ne täyttävät tämän lisäyksen muut vaatimukset, sanotun kuitenkaan rajoittamatta 5 kohdan soveltamista.

5. EUR.1-tavaratodistuksia antavien tulliviranomaisten on toteutettava kaikki tarvittavat toimet tuotteiden alkuperäaseman ja tämän lisäyksen muiden vaatimusten täyttymisen tarkastamiseksi. Tätä varten niillä on oikeus vaatia todisteita ja tarkastaa viejän tilejä tai tehdä muita asianmukaisiksi katsomiaan tarkastuksia. Niiden on valvottava myös, että 2 kohdassa tarkoitetut lomakkeet on täytetty asianmukaisesti. Niiden on erityisesti tarkastettava, onko tavaran kuvaukselle varattu kohta täytetty siten, että siihen on mahdotonta tehdä vilpillisiä lisäyksiä.

6. EUR.1-tavaratodistuksen antamispäivä merkitään tavaratodistuksen 11 kohtaan.

7. Tulliviranomaiset antavat EUR.1-tavaratodistuksen, ja se annetaan viejän käyttöön heti, kun vienti on tosiasiallisesti tapahtunut tai varmistunut.

16 artikla

Jälkikäteen annetut EUR.1-tavaratodistukset

1. Sen estämättä, mitä 15 artiklan 7 kohdassa säädetään, EUR.1-tavaratodistus voidaan poikkeuksellisesti antaa siihen merkittyjen tuotteiden viennin jälkeen, jos

a) sitä ei ole annettu vientihetkellä erehdysten, tahattomien laiminlyöntien tai erityisolosuhteiden vuoksi; tai

b) tulliviranomaisia tyydyttävällä tavalla osoitetaan, että EUR.1-tavaratodistus on annettu mutta sitä ei ole tuonnissa hyväksytty teknisistä syistä.

2. Sovellettaessa 1 kohtaa viejän on ilmoitettava hakemuksessaan EUR.1-tavaratodistukseen merkittävien tuotteiden vientipaikka ja -päivä sekä perusteet pyynnölleen.

3. Tulliviranomaiset voivat antaa EUR.1-tavaratodistuksen jälkikäteen vasta todettuaan viejän hakemuksessa annettujen tietojen olevan vastaavien asiakirjojen mukaisia.

4. Jälkikäteen annettuihin EUR.1-tavaratodistuksiin on tehtävä seuraava englanninkielinen merkintä:

”ISSUED RETROSPECTIVELY”.

5. Edellä 4 kohdassa tarkoitettu merkintä tehdään EUR.1-tavaratodistuksen 7 kohtaan.

17 artikla

EUR.1-tavaratodistuksen kaksoiskappaleen antaminen

1. Jos EUR.1-tavaratodistus varastetaan tai se katoaa tai tuhoutuu, viejä voi pyytää todistuksen antaneilta tulliviranomaisilta kaksoiskappaleen, joka laaditaan niiden hallussa olevien vientiasiakirjojen perusteella.

2. Näin annettuun kaksoiskappaleeseen on tehtävä seuraava englanninkielinen merkintä:

”DUPLICATE”.

3. Edellä 2 kohdassa tarkoitettu merkintä tehdään kaksoiskappaleena annetun EUR.1-tavaratodistuksen 7 kohtaan.

4. Kaksoiskappale, johon on merkittävä alkuperäisen EUR.1-tavaratodistuksen antopäivämäärä, on voimassa kyseisestä päivästä alkaen.

18 artikla

EUR.1-tavaratodistuksen antaminen aikaisemmin annetun tai laaditun alkuperäselvityksen perusteella

Kun alkuperätuotteet asetetaan jommassakummassa osapuolessa tullitoimipaikan valvontaan, alkuperäinen alkuperäselvitys voidaan korvata yhdellä tai useammalla EUR.1- tavaratodistuksella kaikkien näiden tuotteiden tai niistä osan lähettämiseksi muualle jompaankumpaan osapuoleen. Korvaavat EUR.1-tavaratodistukset antaa tullitoimipaikka, jonka valvontaan tuotteet asetetaan.

19 artikla

Kirjanpidollinen erottelu

1. Jos samanlaisten tai keskenään korvattavissa olevien alkuperä- ja ei-alkuperäainesten erillisvarastointi aiheuttaa huomattavia kustannuksia tai merkittäviä vaikeuksia, tulliviranomaiset voivat asianomaisten kirjallisesta pyynnöstä antaa luvan käyttää niin kutsuttua ”kirjanpidollisen erottelun” menetelmää, jäljempänä ’menetelmä’, kyseisten varastojen hallinnoimiseksi.

2. Menetelmää käytettäessä on pystyttävä varmistamaan, että tiettynä viiteajanjaksona tuotettujen tuotteiden, joita voidaan pitää ”alkuperätuotteina”, lukumäärä on sama kuin jos varastot olisivat olleet fyysisesti erillään.

3. Tulliviranomaiset voivat myöntää 1 kohdassa tarkoitetun luvan asianmukaisina pitämillään edellytyksillä.

4. Menetelmää on sovellettava ja sen soveltaminen dokumentoitava siinä maassa sovellettavien yleisesti hyväksyttyjen kirjanpitoperiaatteiden mukaisesti, jossa tuote oli valmistettu.

5. Menetelmän käyttöön luvan saanut voi tapauksen mukaan laatia tai hakea alkuperäselvityksiä tuotemäärälle, jonka voidaan katsoa muodostuvan alkuperätuotteista. Luvan saaneen on tulliviranomaisten pyynnöstä annettava selvitys siitä, kuinka määriä on hallinnoitu.

6. Tulliviranomaisten on valvottava luvan käyttöä, ja ne voivat milloin tahansa peruuttaa sen, jos luvanhaltija käyttää lupaa sääntöjenvastaisesti tai ei täytä jotain muuta tässä lisäyksessä vahvistettua edellytystä.

20 artikla

Alkuperäilmoituksen laatimisedellytykset

1. Edellä 14 artiklan 1 kohdan b alakohdassa tarkoitetun alkuperäilmoituksen voi laatia

a) jäljempänä 21 artiklassa tarkoitettu valtuutettu viejä; tai

b) kuka tahansa viejä yhdestä tai useammasta kollista muodostuvalle, yhteensä enintään 6 000 euron arvosta alkuperätuotteita sisältävälle lähetykselle.

2. Alkuperäilmoitus voidaan laatia, jos kyseisiä tuotteita voidaan pitää Euroopan unionin tai Andorran alkuperätuotteina ja jos ne täyttävät tämän lisäyksen muut vaatimukset, sanotun kuitenkaan rajoittamatta 3 kohdan soveltamista.

3. Alkuperäilmoituksen laativan viejän on oltava valmis esittämään milloin tahansa viejäosapuolen tulliviranomaisten pyynnöstä kaikki asianmukaiset asiakirjat, joilla todistetaan asianomaisten tuotteiden alkuperäasema ja tämän lisäyksen muiden vaatimusten täyttyminen.

4. Viejä laatii alkuperäilmoituksen kirjoittamalla koneella, leimaamalla tai painamalla kauppalaskuun, lähetysluetteloon tai muuhun kaupalliseen asiakirjaan tämän lisäyksen liitteessä IV olevan tekstin mukaisen ilmoituksen käyttäen yhtä liitteessä annetuista erikielisistä toisinnoista ja viejämaan kansallisen lainsäädännön mukaisesti. Jos ilmoitus kirjoitetaan käsin, se on kirjoitettava musteella painokirjaimin.

5. Alkuperäilmoituksissa on oltava viejän käsin kirjoittama alkuperäinen allekirjoitus. Jäljempänä 21 artiklassa tarkoitettua valtuutettua viejää ei kuitenkaan vaadita allekirjoittamaan tällaisia ilmoituksia, jos hän antaa viejäosapuolen tulliviranomaisille kirjallisen sitoumuksen, että hän ottaa jokaisesta alkuperäilmoituksesta, josta hänet voidaan tunnistaa, täyden vastuun, niin kuin hän olisi käsin allekirjoittanut sen.

6. Viejä voi laatia alkuperäilmoituksen, kun siinä tarkoitetut tuotteet viedään tai viennin jälkeen, jos se esitetään tuojamaassa viimeistään kahden vuoden kuluttua siitä, kun siinä tarkoitetut tuotteet on tuotu.

21 artikla

Valtuutettu viejä

1. Viejäosapuolen tulliviranomaiset voivat antaa tämän lisäyksen mukaista säännöllistä vientiä harjoittavalle viejälle, jäljempänä ’valtuutettu viejä’, luvan laatia alkuperäilmoituksia asianomaisten tuotteiden arvosta riippumatta. Tällaista lupaa hakevan viejän on annettava kaikki tulliviranomaisten tarpeellisina pitämät takeet tuotteiden alkuperäaseman ja muiden tässä lisäyksessä asetettujen vaatimusten täyttymisen tarkastamiseksi.

2. Tulliviranomaiset voivat asettaa valtuutetun viejän aseman myöntämiselle kaikki tarpeellisena pitämänsä edellytykset.

3. Tulliviranomaisten on annettava valtuutetulle viejälle tullin lupanumero, joka on merkittävä alkuperäilmoitukseen.

4. Tulliviranomaiset valvovat valtuutetun viejän luvankäyttöä.

5. Tulliviranomaiset voivat milloin tahansa peruuttaa luvan. Niiden on tehtävä näin silloin, kun valtuutettu viejä ei enää anna 1 kohdassa tarkoitettuja takeita tai täytä 2 kohdassa tarkoitettuja edellytyksiä taikka muutoin käyttää lupaa väärin.

22 artikla

Alkuperäselvityksen voimassaolo

1. Alkuperäselvitys on voimassa neljä kuukautta siitä päivästä, jona se on annettu viejäosapuolessa, ja se on annettava mainitun ajan kuluessa tuojaosapuolen tulliviranomaisille.

2. Tuojaosapuolen tulliviranomaisille 1 kohdassa mainitun määräajan päätyttyä annetut alkuperäselvitykset voidaan hyväksyä etuuskohtelun soveltamiseksi, jos kyseisiä asiakirjoja ei ole annettu määräajan kuluessa poikkeuksellisten olosuhteiden vuoksi.

3. Muissa myöhästymistapauksissa tuojaosapuolen tulliviranomaiset voivat hyväksyä alkuperäselvitykset, jos tuotteet on toimitettu ennen mainitun määräajan päättymistä.

23 artikla

Alkuperäselvityksen esittäminen

Alkuperäselvitys on annettava tuojaosapuolen tulliviranomaisille kyseisessä maassa sovellettavia menettelyjä noudattaen. Mainitut viranomaiset voivat vaatia alkuperäselvityksen käännöksen. Ne voivat lisäksi vaatia, että tuontitavarailmoitusta täydennetään tuojan vakuutuksella siitä, että tuotteet täyttävät sopimuksen soveltamiseksi vaadittavat edellytykset.

24 artikla

Poikkeukset alkuperäselvityksen esittämisestä

1. Yksityishenkilöiden yksityishenkilöille pikkulähetyksinä lähettämät tuotteet ja matkustajien henkilökohtaisiin matkatavaroihin sisältyvät tuotteet voidaan tuoda alkuperätuotteina ilman, että alkuperäselvityksen antamista vaaditaan, jos kyseessä ei ole kaupallinen tuonti ja tuotteiden on ilmoitettu täyttävän tässä lisäyksessä määrätyt vaatimukset ja kun ei ole syytä epäillä annetun ilmoituksen todenmukaisuutta. Jos tuotteet lähetetään postitse, ilmoitus voidaan tehdä tulli-ilmoitukseen CN22/CN23 tai kyseiseen asiakirjaan liitettävälle erilliselle paperille.

2. Tuontia, joka on satunnaista ja muodostuu ainoastaan vastaanottajien tai matkustajien tai heidän perheidensä henkilökohtaiseen käyttöön tarkoitetuista tuotteista, ei pidetä kaupallisena, jos tuotteiden luonne tai määrä ei viittaa mihinkään kaupalliseen tarkoitukseen.

3. Kyseisten tuotteiden yhteisarvo ei kuitenkaan saa olla yli 500 euroa pienten lähetysten osalta eikä yli 1 200 euroa matkustajien henkilökohtaisiin matkatavaroihin sisältyvien tuotteiden osalta.

25 artikla

Todistusasiakirjat

Edellä 15 artiklan 3 kohdassa ja 20 artiklan 3 kohdassa tarkoitetut asiakirjat, joita käytetään todisteena siitä, että EUR.1-tavaratodistuksessa tai alkuperäilmoituksessa tarkoitettuja tuotteita voidaan pitää osapuolen alkuperätuotteina ja että ne täyttävät tämän lisäyksen muut vaatimukset, voivat olla muun muassa seuraavia:

a) esimerkiksi viejän tai tavarantoimittajan tileihin tai sisäiseen kirjanpitoon sisältyvät välittömät todisteet toimista, jotka tämä on suorittanut tavaroiden tuottamiseksi;

b) asiakirjat, joilla osoitetaan tuotteiden valmistuksessa käytettyjen ainesten alkuperäasema ja jotka on annettu tai laadittu asiaankuuluvassa osapuolessa, jossa kyseisiä asiakirjoja käytetään kansallisen lainsäädännön mukaisesti;

c) asiakirjat, joilla osoitetaan ainesten valmistus tai käsittely asiaankuuluvassa osapuolessa tai jotka on annettu tai laadittu asiaankuuluvassa osapuolessa, jossa kyseisiä asiakirjoja käytetään kansallisen lainsäädännön mukaisesti;

d) EUR.1-tavaratodistukset tai alkuperäilmoitukset, joilla osoitetaan käytettyjen ainesten alkuperäasema ja jotka on annettu tai laadittu asiaankuuluvassa osapuolessa tämän lisäyksen mukaisesti;

e) asiaankuuluvan osapuolen ulkopuolella 11 artiklan mukaisesti tehtyjä valmistus- tai käsittelytoimia koskevat asianmukaiset todisteet, jotka osoittavat, että mainitun artiklan vaatimukset ovat täyttyneet.

26 artikla

Alkuperäselvityksen ja todistusasiakirjojen säilyttäminen

1. Viejän, joka hakee EUR.1-tavaratodistusta, on säilytettävä 15 artiklan 3 kohdassa tarkoitetut asiakirjat vähintään kolme vuotta.

2. Alkuperäilmoituksen laativan viejän on säilytettävä tämän alkuperäilmoituksen jäljennös ja 20 artiklan 3 kohdassa tarkoitetut asiakirjat vähintään kolme vuotta.

3. Viejäosapuolen tulliviranomaisten, jotka antavat EUR.1-tavaratodistuksen, on säilytettävä 15 artiklan 2 kohdassa tarkoitettu hakemuslomake vähintään kolme vuotta.

4. Tuojaosapuolen tulliviranomaisten on säilytettävä niille annetut EUR.1-tavaratodistukset ja alkuperäilmoitukset vähintään kolme vuotta.

27 artikla

Poikkeavuudet ja muotovirheet

1. Pienet poikkeavuudet alkuperäselvityksen merkintöjen ja tuotteiden tuontimuodollisuuksien täyttämiseksi tullitoimipaikassa annettujen asiakirjojen merkintöjen välillä eivät sinänsä tee alkuperäselvityksestä mitätöntä, jos asianmukaisesti osoitetaan, että se vastaa toimitettuja tuotteita.

2. Alkuperäselvityksessä olevat selvät muotovirheet kuten lyöntivirheet eivät saa johtaa kyseisen asiakirjan hylkäämiseen, elleivät nämä virheet ole sellaisia, että ne antavat aihetta epäillä kyseisessä asiakirjassa annettujen tietojen oikeellisuutta.

28 artikla

Euroina ilmaistut määrät

1. Edellä olevien 20 artiklan 1 kohdan b alakohdan ja 24 artiklan 3 kohdan määräysten soveltamiseksi tapauksissa, joissa tuotteet laskutetaan muuna valuuttana kuin euroina, kukin asianomainen maa vahvistaa vuosittain euroina ilmaistavia määriä vastaavat määrät osapuolten kansallisena valuuttana.

2. Lähetykseen sovelletaan 20 artiklan 1 kohdan b alakohdan tai 24 artiklan 3 kohdan määräyksiä sen valuutan perusteella, jona kauppalasku on laadittu, asianomaisen maan vahvistaman määrän mukaisesti.

3. Jonakin kansallisena valuuttana käytettävät määrät ovat euroina ilmaistavien määrien vasta-arvot kyseisenä valuuttana lokakuun ensimmäisen työpäivän euron kurssin mukaisesti. Nämä määrät on annettava tiedoksi Euroopan komissiolle viimeistään 15 päivänä lokakuuta, ja niitä sovelletaan seuraavan vuoden 1 päivästä tammikuuta. Euroopan komissio ilmoittaa kyseiset määrät kaikille asianomaisille maille.

4. Maa voi pyöristää ylöspäin tai alaspäin määrää, joka saadaan muunnettaessa euroina ilmaistu määrä sen kansalliseksi valuutaksi. Pyöristyksen tuloksena saatu määrä voi poiketa muuntamisen tuloksena saadusta määrästä enintään viisi prosenttia. Maa voi pitää euroina ilmaistun määrän kansallisena valuuttana ilmaistun vasta-arvon muuttumattomana, jos kyseisen määrän muuntaminen 3 kohdassa määrättynä vuotuisen tarkistuksen ajankohtana ilman mahdollista pyöristystä korottaisi kansallisena valuuttana ilmaistua vasta-arvoa vähemmän kuin 15 prosenttia. Kansallisena valuuttana ilmaistu vasta-arvo voidaan pitää samana, jos kyseinen vasta-arvo alenisi muuntamisen tuloksena.

5. Sekakomitea tarkastelee euroina ilmaistuja määriä kumman tahansa osapuolen pyynnöstä. Tätä tarkastelua tehdessään sekakomitea harkitsee, onko aiheellista säilyttää näiden arvorajojen reaalivaikutus entisellään. Tätä tarkoitusta varten se voi päättää euroina ilmaistujen määrien muuttamisesta.







VI OSASTO

HALLINNOLLISEN YHTEISTYÖN MENETELMÄT

29 artikla

Hallinnollinen yhteistyö

1. Osapuolten tulliviranomaiset toimittavat toisilleen Euroopan komission välityksellä tullitoimipaikkojensa EUR.1-tavaratodistusten antamiseen käyttämien leimasinten leimanäytteet ja niiden tulliviranomaisten osoitteet, jotka vastaavat mainittujen todistusten ja alkuperäilmoitusten tarkastamisesta.

2. Sen varmistamiseksi, että tätä lisäystä sovelletaan oikein, osapuolet avustavat toisiaan toimivaltaisten tullihallintojen välityksellä tarkastaessaan EUR.1-tavaratodistusten ja alkuperäilmoitusten aitoutta sekä kyseisissä asiakirjoissa annettujen tietojen oikeellisuutta.

30 artikla

Alkuperäselvityksen tarkastaminen

1. Alkuperäselvitysten jälkitarkastus tehdään pistokokein tai aina kun tuojaosapuolen tulliviranomaisilla on perusteltua aihetta epäillä tällaisten asiakirjojen aitoutta, tuotteiden alkuperäasemaa tai tässä lisäyksessä määrättyjen muiden vaatimusten täyttymistä.

2. Sovellettaessa 1 kohdan määräyksiä tuojaosapuolen tulliviranomaiset palauttavat viejäosapuolen tulliviranomaisille EUR.1-tavaratodistuksen ja kauppalaskun, jos se on annettu, alkuperäilmoituksen tai kyseisten asiakirjojen jäljennökset ja esittävät tarvittaessa syyt jälkitarkastuspyyntöön. Jälkitarkastuspyynnön tueksi toimitetaan kaikki asiakirjat ja saadut tiedot, joiden perusteella alkuperäselvityksessä olevia tietoja voidaan epäillä virheellisiksi.

3. Viejäosapuolen tulliviranomaiset tekevät tarkastuksen. Tätä varten niillä on oikeus vaatia todistusaineistoa ja tarkastaa viejän tilejä tai tehdä muita tarpeellisiksi katsomiaan tarkastuksia.

4. Jos tuojaosapuolen tulliviranomaiset päättävät lykätä etuuskohtelun myöntämistä asianomaisille tuotteille tarkastuksen tulosten saamiseen asti, niiden on tarjottava tuojalle mahdollisuutta luovuttaa tavarat, jos tarpeellisiksi katsotut varotoimenpiteet toteutetaan.

5. Tarkastuksen tulokset ilmoitetaan tarkastusta pyytäneille tulliviranomaisille niin pian kuin mahdollista. Kyseisistä tuloksista on käytävä selvästi ilmi, ovatko asiakirjat aitoja ja voidaanko kyseisiä tuotteita pitää osapuolen alkuperätuotteina ja täyttävätkö ne tämän lisäyksen muut vaatimukset.

6. Jos perustellun epäilyn tapauksessa vastausta ei ole saatu kymmenen kuukauden kuluessa tarkastuspyynnön päivämäärästä tai saadussa vastauksessa ei ole riittävästi tietoja sen määrittämiseksi, onko kyseinen asiakirja aito tai mikä on tuotteiden tosiasiallinen alkuperä, tarkastusta pyytäneet tulliviranomaiset epäävät etuuskohtelun, paitsi kun kyseessä ovat poikkeukselliset olosuhteet.

31 artikla

Riitojen ratkaiseminen

Jos 30 artiklassa määrätyistä tarkastusmenettelyistä syntyy riita, jota tarkastusta pyytävät ja tämän tarkastuksen tekemisestä vastaavat tulliviranomaiset eivät pysty keskenään sopimaan, asia saatetaan sekakomitean ratkaistavaksi. Jos tämän lisäyksen tulkinnasta syntyy riita, joka ei liity 30 artiklassa määrättyihin tarkastusmenettelyihin, asia saatetaan sekakomitean ratkaistavaksi.

Tuojan ja tuojaosapuolen tulliviranomaisten väliset riidat ratkaistaan aina kyseisen maan lainsäädännön mukaisesti.

32 artikla

Seuraamukset

Seuraamuksia määrätään jokaiselle, joka laatii tai laadituttaa vääriä tietoja sisältävän asiakirjan saadakseen tuotteille etuuskohtelun.

33 artikla

Vapaa-alueet

1. Osapuolet toteuttavat kaikki tarpeelliset toimet varmistaakseen, että kaupan kohteena olevia tuotteita, joista on annettu alkuperäselvitys ja joita kuljetuksen aikana pidetään niiden alueilla sijaitsevilla vapaa-alueilla, ei vaihdeta toisiin tuotteisiin ja ettei niille tehdä muita toimintoja kuin niiden kunnon säilyttämiseksi tarkoitetut tavanomaiset toiminnot.

2. Poiketen siitä, mitä 1 kohdassa määrätään, kun osapuolen alkuperätuotteita, joista on annettu alkuperäselvitys, tuodaan vapaa-alueelle ja niitä valmistetaan tai käsitellään siellä, asianomaisten viranomaisten on viejän pyynnöstä annettava uusi EUR.1-tavaratodistus, jos tehty valmistus tai käsittely on tämän lisäyksen mukainen.







VII OSASTO

CEUTA JA MELILLA

34 artikla

Lisäyksen soveltaminen

1. Ceuta ja Melilla eivät sisälly ilmaisuun ”Euroopan unioni”.

2. Ceutaan tai Melillaan tuotaville Andorran alkuperätuotteille myönnetään kaikilta osin sama tullikohtelu kuin Euroopan unionin tullialueen alkuperätuotteille Espanjan ja Portugalin Euroopan yhteisöihin liittymisestä tehdyn asiakirjan pöytäkirjan N:o 2 mukaisesti. Andorra myöntää sopimuksen soveltamisalaan kuuluvien Ceutan ja Melillan alkuperätuotteiden tuonnille saman tullikohtelun kuin Euroopan unionista tuotaville Euroopan unionin alkuperätuotteille.

3. Tämän artiklan 2 kohdan soveltamiseksi Ceutan ja Melillan alkuperätuotteisiin tätä lisäystä sovelletaan soveltuvin osin 35 artiklassa asetettujen erityisedellytysten mukaisesti.

35 artikla

Erityisedellytykset

1. Jos seuraavat tuotteet on kuljetettu suoraan 11 artiklan määräysten mukaisesti, pidetään

1) Ceutan ja Melillan alkuperätuotteina: a) Ceutassa ja Melillassa kokonaan tuotettuja tuotteita; b) Ceutassa ja Melillassa tuotettuja tuotteita, joiden valmistuksessa on käytetty muita kuin a alakohdassa tarkoitettuja tuotteita, jos: i) näille tuotteille on suoritettu 5 artiklan mukainen riittävä valmistus tai käsittely; tai jos ii) nämä tuotteet ovat osapuolen alkuperätuotteita, edellyttäen että niitä on valmistettu tai käsitelty 6 artiklassa tarkoitettuja toimintoja enemmän;

2) Andorran alkuperätuotteina: a) Andorrassa kokonaan tuotettuja tuotteita; b) Andorrassa tuotettuja tuotteita, joiden valmistuksessa on käytetty muita kuin tämän artiklan a alakohdassa tarkoitettuja tuotteita, jos: i) näille tuotteille on suoritettu 5 artiklan mukainen riittävä valmistus tai käsittely; tai ii) nämä tuotteet ovat Ceutan ja Melillan tai Euroopan unionin alkuperätuotteita, edellyttäen että niitä on valmistettu tai käsitelty 6 artiklassa tarkoitettuja toimintoja enemmän.

2. Ceutaa ja Melillaa pidetään yhtenä alueena.

3. Viejän tai tämän valtuuttaman edustajan on tehtävä merkinnät ”Andorra” sekä ”Ceuta ja Melilla” EUR.1-tavaratodistuksen 2 kohtaan tai kauppalaskuilmoitukseen. Kun kyseessä ovat Ceutan ja Melillan alkuperätuotteet, on lisäksi tehtävä alkuperäasemaa koskeva merkintä EUR.1-tavaratodistuksen 4 kohtaan tai alkuperäilmoitukseen.

4. Tämän lisäyksen soveltamisesta Ceutassa ja Melillassa vastaavat Espanjan tulliviranomaiset.







VIII OSASTO

LOPPUMÄÄRÄYKSET

36 artikla

Lisäykseen tehtävät muutokset

Sekakomitea voi päättää tämän lisäyksen määräysten muuttamisesta.

LIITE I

ALKUHUOMAUTUKSET LIITTEESSÄ II OLEVAAN LUETTELOON

Huomautus 1:

Luettelossa asetetaan edellytykset, jotka tuotteiden on täytettävä, jotta niitä voitaisiin pitää tämän lisäyksen 5 artiklan mukaisesti riittävästi valmistettuina tai käsiteltyinä.

Huomautus 2:

2.1 Luettelon kahdessa ensimmäisessä sarakkeessa kuvataan tuotettu tuote. Ensimmäisessä sarakkeessa on harmonoidussa järjestelmässä käytetty nimikkeen tai ryhmän numero ja toisessa sarakkeessa harmonoidussa järjestelmässä tästä nimikkeestä tai ryhmästä käytetty tavaran kuvaus. Jokaisen kahden ensimmäisen sarakkeen merkinnän osalta on sääntö sarakkeessa 3 tai 4. Jos ensimmäisen sarakkeen numeron edellä on ”ex”, tämä tarkoittaa, että sarakkeessa 3 tai 4 olevaa sääntöä sovelletaan ainoastaan sarakkeessa 2 mainitun nimikkeen osaan.

2.2 Kun sarakkeeseen 1 on ryhmitelty useita nimikkeitä tai siinä on mainittu ryhmän numero ja sarakkeessa 2 on tämän vuoksi yleisluonteinen tavaran kuvaus, sarakkeessa 3 tai 4 vahvistettuja vastaavia sääntöjä sovelletaan kaikkiin niihin tuotteisiin, jotka luokitellaan harmonoidussa järjestelmässä kyseisen ryhmän nimikkeisiin tai johonkin 1 sarakkeessa ryhmiteltyihin nimikkeisiin.

2.3 Kun luettelossa on eri sääntöjä, joita sovelletaan samaan nimikkeeseen kuuluviin eri tuotteisiin, jokaisessa luetelmakohdassa on sen nimikkeen osan tavaran kuvaus, jota viereinen sarakkeessa 3 tai 4 oleva sääntö koskee.

2.4 Kun kahden ensimmäisen sarakkeen merkinnälle on sääntö sarakkeissa 3 ja 4, viejä voi valintansa mukaan soveltaa joko sarakkeessa 3 tai 4 olevaa sääntöä. Jos sarakkeessa 4 ei ole alkuperäsääntöä, on sovellettava sarakkeessa 3 olevaa sääntöä.

Huomautus 3:

3.1 Tämän lisäyksen 5 artiklan määräyksiä alkuperäaseman saaneista, muiden tuotteiden valmistuksessa käytettävistä tuotteista sovelletaan riippumatta siitä, onko tämä asema saatu siinä tehtaassa, jossa kyseiset tuotteet käytetään vai jossakin muussa osapuolen tehtaassa.

3.2 Luettelon säännössä vahvistetaan vaadittavan valmistuksen tai käsittelyn vähimmäismäärä; tästä seuraa, että sen ylittävä valmistus tai käsittely antaa myös alkuperäaseman ja sitä vähempi valmistus tai käsittely taas ei anna alkuperäasemaa. Näin ollen, jos säännössä määrätään, että tietyllä valmistusasteella olevia ei-alkuperäaineksia saadaan käyttää, on sallittua käyttää myös sitä aiemmalla valmistusasteella olevia tällaisia aineksia mutta ei myöhemmällä valmistusasteella olevia aineksia.

3.3 Rajoittamatta huomautuksen 3.2 soveltamista, kun säännössä käytetään ilmaisua ”Valmistus minkä tahansa nimikkeen aineksista”, minkä tahansa nimikkeen aineksia voidaan käyttää (myös sellaisia, joiden kuvaus ja nimike ovat samat kuin tuotteella) ottaen kuitenkin huomioon sääntöön mahdollisesti sisältyvät erityisrajoitukset. Ilmaisulla ”Valmistus minkä tahansa nimikkeen aineksista, myös muista nimikkeen … aineksista” tai ”Valmistus minkä tahansa nimikkeen aineksista, myös muista samaan nimikkeeseen kuin tuote kuuluvista aineksista” tarkoitetaan kuitenkin, että minkä tahansa nimikkeen aineksia voidaan käyttää paitsi niitä, joiden kuvaus on sama kuin luettelon sarakkeessa 2 oleva tuotteen kuvaus.

3.4 Kun luettelon säännössä eritellään, että tuote voidaan valmistaa useammasta kuin yhdestä aineksesta, tämä tarkoittaa, että yhtä tai useampaa näistä aineksista voidaan käyttää. Sääntö ei vaadi, että niitä kaikkia käytetään.

3.5 Kun luettelon säännössä määrätään, että tuote on valmistettava tietystä aineksesta, tämä edellytys ei estä käyttämästä muita aineksia, jotka ovat luonteeltaan sellaisia, että ne eivät voi täyttää sääntöä.

Esimerkki:

Nimikkeen 19 04 elintarvikevalmisteita koskeva sääntö, jossa nimenomaan suljetaan pois viljan ja viljatuotteiden käyttö, ei estä kivennäissuolojen, kemikaalien ja muiden sellaisten lisäaineiden käyttöä, joita ei valmisteta viljasta.

Tätä ei kuitenkaan sovelleta tuotteisiin, joita, vaikka niitä ei voida valmistaa luettelossa nimenomaisesti mainituista aineksista, voidaan valmistaa luonteeltaan samanlaisesta, aiemmalla valmistusasteella olevasta aineksesta.

3.6 Jos luettelon säännössä annetaan kaksi prosenttimäärää enimmäisarvoksi käytettäville ei-alkuperäaineksille, kyseisiä prosenttimääriä ei saa laskea yhteen. Toisin sanoen kaikkien käytettyjen ei-alkuperäainesten enimmäisarvo ei saa koskaan olla suurempi kuin korkeampi kyseisistä prosenttimääristä. Lisäksi yksittäisiä prosenttimääriä ei saa ylittää niiden nimenomaisten ainesten osalta, joita ne koskevat.

LIITE II

LUETTELO EI-ALKUPERÄAINEKSIIN SOVELLETTAVISTA VALMISTUS- TAI KÄSITTELYTOIMISTA, JOTKA ON TEHTÄVÄ, JOTTA VALMISTETTU TUOTE VOI SAADA ALKUPERÄASEMAN







HS-nimike Tavaran kuvaus Ei-alkuperäainesten valmistus tai käsittely, joka antaa alkuperäaseman (1) (2) (3) tai (4) 1 ryhmä Elävät eläimet Kaikkien 1 ryhmän eläinten on oltava kokonaan tuotettuja 2 ryhmä Liha ja muut syötävät eläimenosat Valmistus, jossa kaikki käytetyt 1 ja 2 ryhmän ainekset ovat kokonaan tuotettuja 3 ryhmä Kalat sekä äyriäiset, nilviäiset ja muut vedessä elävät selkärangattomat Valmistus, jossa kaikkien käytettyjen 3 ryhmän ainesten on oltava kokonaan tuotettuja ex 4 ryhmä Maito ja meijerituotteet; linnunmunat; luonnonhunaja; muualle kuulumattomat eläinperäiset syötävät tuotteet; lukuun ottamatta seuraavia: Valmistus, jossa kaikkien käytettyjen 4 ryhmän ainesten on oltava kokonaan tuotettuja 0403 Kirnumaito ja kirnupiimä, juoksetettu maito ja kerma, jogurtti, kefiiri ja muu käynyt tai hapatettu maito ja kerma, myös tiivistetty tai maustettu tai lisättyä sokeria tai muuta makeutusainetta, hedelmää, pähkinää tai kaakaota sisältävä Valmistus, jossa: — kaikkien käytettyjen 4 ryhmän ainesten on oltava kokonaan tuotettuja; — käytettyjen nimikkeen 2009 hedelmämehujen (lukuun ottamatta ananas-, limetti- tai greippimehuja) on jo oltava alkuperätuotteita; ja — kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta ex 5 ryhmä Muualle kuulumattomat eläinperäiset tuotteet; lukuun ottamatta seuraavia: Valmistus, jossa kaikkien käytettyjen 5 ryhmän ainesten on oltava kokonaan tuotettuja ex 05 02 Sian ja villisian harjakset ja muut karvat, valmistetut Sian ja villisian harjasten ja muiden karvojen puhdistus, desinfioiminen, lajittelu ja järjestäminen 6 ryhmä Elävät puut ja muut elävät kasvit Valmistus, jossa: — kaikki käytetyt 6 ryhmän ainekset ovat kokonaan tuotettuja, ja — kaikkien käytettyjen ainesten arvo on enintään 50 prosenttia tuotteen noudettuna-hinnasta 7 ryhmä Kasvikset sekä tietyt syötävät kasvit, juuret ja mukulat Valmistus, jossa kaikkien käytettyjen 7 ryhmän ainesten on oltava kokonaan tuotettuja 8 ryhmä Syötävät hedelmät ja pähkinät; sitrushedelmien ja melonin kuoret Valmistus, jossa: — kaikkien käytettyjen hedelmien ja pähkinöiden on oltava kokonaan tuotettuja; ja — kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta ex 9 ryhmä Kahvi, tee, mate ja mausteet; lukuun ottamatta seuraavia: Valmistus, jossa kaikkien käytettyjen 9 ryhmän ainesten on oltava kokonaan tuotettuja 0901 Kahvi, myös paahdettu tai kofeiiniton; kahvinkuoret ja -kalvot; kahvinkorvikkeet, joissa on kahvia, sen määrästä riippumatta Valmistus minkä tahansa nimikkeen aineksista 0902 Tee, myös maustettu Valmistus minkä tahansa nimikkeen aineksista ex 09 10 Maustesekoitukset Valmistus minkä tahansa nimikkeen aineksista 10 ryhmä Vilja Valmistus, jossa kaikkien käytettyjen 10 ryhmän ainesten on oltava kokonaan tuotettuja ex 11 ryhmä Myllyteollisuustuotteet; maltaat; tärkkelys; inuliini; vehnägluteeni; lukuun ottamatta seuraavia: Valmistus, jossa kaikkien käytettyjen viljojen, syötävien kasvisten, nimikkeen 0714 juurien ja mukuloiden taikka hedelmien on oltava kokonaan tuotettuja ex 11 06 Nimikkeen 0713 kuivatusta palkoviljasta valmistetut hienot ja karkeat jauhot sekä jauhe Nimikkeen 0708 palkokasvien kuivaus ja jauhaminen 12 ryhmä Öljysiemenet ja -hedelmät; erinäiset siemenet ja hedelmät; teollisuus- ja lääkekasvit; oljet ja kasvirehu Valmistus, jossa kaikkien käytettyjen 12 ryhmän ainesten on oltava kokonaan tuotettuja 1301 Kumilakat; luonnonkumit, -hartsit, kumihartsit ja oleohartsit (esimerkiksi palsamit) Valmistus, jossa kaikkien käytettyjen nimikkeen 1301 ainesten arvo on enintään 50 prosenttia tuotteen noudettuna-hinnasta 1302 Kasvimehut ja -uutteet: pektiiniaineet, pektinaatit ja pektaatit; agar-agar ja muut kasviaineista saadut kasvilimat ja paksunnosaineet, myös modifioidut: — kasviaineista saadut kasvilimat ja paksunnosaineet, modifioidut Valmistus modifioimattomista kasvilimoista ja paksunnosaineista — muut Valmistus, jossa kaikkien käytettyjen ainesten arvo on enintään 50 prosenttia tuotteen noudettuna-hinnasta 14 ryhmä Kasviperäiset punonta- ja palmikointiaineet; muualle kuulumattomat kasvituotteet Valmistus, jossa kaikki käytetyt 14 ryhmän ainekset ovat kokonaan tuotettuja ex 15 ryhmä Eläin- ja kasvirasvat ja -öljyt sekä niiden pilkkoutumistuotteet; valmistetut ravintorasvat; eläin- ja kasvivahat; lukuun ottamatta seuraavia: Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. 1501 Sianrasva, myös sianihra (laardi) ja siipikarjanrasva, muut kuin nimikkeeseen 0209 tai 1503 kuuluvat: — luu- ja jäterasvat Valmistus minkä tahansa nimikkeen aineksista paitsi nimikkeiden 0203 , 0206 tai 0207 aineksista taikka nimikkeen 0506 luista — muut Valmistus nimikkeen 0203 tai 0206 sianlihasta tai sian muista syötävistä osista taikka nimikkeen 0207 siipikarjan lihasta tai siipikarjan muista syötävistä osista 1502 Nautaeläinten, lampaan tai vuohen rasva, muut kuin nimikkeeseen 1503 kuuluvat: — luu- ja jäterasvat Valmistus minkä tahansa nimikkeen aineksista paitsi nimikkeiden 0201 , 0202 , 0204 tai 0206 aineksista taikka nimikkeen 0506 luista — muut Valmistus, jossa kaikkien käytettyjen 2 ryhmän ainesten on oltava kokonaan tuotettuja 1504 Kala- ja merinisäkäsrasvat ja -öljyt sekä niiden jakeet, myös puhdistetut, mutta kemiallisesti muuntamattomat: — jähmeät jakeet Valmistus minkä tahansa nimikkeen aineksista paitsi nimikkeen 1504 aineksista — muut Valmistus, jossa kaikki käytetyt 2 ja 3 ryhmän ainekset ovat kokonaan tuotettuja ex 15 05 Puhdistettu lanoliini Valmistus nimikkeen 1505 raa'asta villarasvasta 1506 Muut eläinrasvat ja -öljyt sekä niiden jakeet, myös puhdistetut, mutta kemiallisesti muuntamattomat: — jähmeät jakeet Valmistus minkä tahansa nimikkeen aineksista paitsi nimikkeen 1506 aineksista — muut Valmistus, jossa kaikkien käytettyjen 2 ryhmän ainesten on oltava kokonaan tuotettuja 1507 –1515 Kasviöljyt ja niiden jakeet: — soija-, maapähkinä-, palmu-, kookos- (kopra-), palmunydin-, babassu-, kiinanpuu- (tung-) ja oiticicaöljy, myrttivaha ja japaninvaha, jojobaöljyn jakeet ja muuhun tekniseen tai teolliseen käyttöön kuin elintarvikkeiden valmistukseen tarkoitetut öljyt Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. — jähmeät jakeet, ei kuitenkaan jojobaöljyn jähmeät jakeet Valmistus muista nimikkeiden 1507 –1515 aineksista — muut Valmistus, jossa kaikkien käytettyjen kasviainesten on oltava kokonaan tuotettuja 1516 Eläin- ja kasvirasvat ja -öljyt sekä niiden jakeet, osittain tai kokonaan hydratut, vaihtoesteröidyt, uudelleen esteröidyt tai elaidinoidut, myös puhdistetut, mutta ei enempää valmistetut Valmistus, jossa: — kaikki käytetyt 2 ryhmän ainekset ovat kokonaan tuotettuja, ja — kaikki käytetyt kasviainekset ovat kokonaan tuotettuja. Nimikkeiden 1507 , 1508 , 1511 ja 1513 aineksia voidaan kuitenkin käyttää 1517 Margariini; syötävät seokset ja valmisteet, jotka on valmistettu eläin- tai kasvirasvoista tai -öljyistä tai tämän ryhmän eri rasvojen ja öljyjen jakeista, muut kuin nimikkeen 1516 syötävät rasvat ja öljyt sekä niiden jakeet Valmistus, jossa: — kaikki käytetyt 2 ja 4 ryhmän ainekset ovat kokonaan tuotettuja, ja — kaikki käytetyt kasviainekset ovat kokonaan tuotettuja. Nimikkeiden 1507 , 1508 , 1511 ja 1513 aineksia voidaan kuitenkin käyttää 16 ryhmä Lihasta, kalasta, äyriäisistä, nilviäisistä tai muista vedessä elävistä selkärangattomista valmistetut tuotteet Valmistus — 1 ryhmän eläimistä; ja/tai — jossa kaikki käytetyt 3 ryhmän ainekset ovat kokonaan tuotettuja ex 17 ryhmä Sokeri ja sokerivalmisteet; lukuun ottamatta seuraavia: Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. ex 17 01 Ruoko- ja juurikassokeri sekä kemiallisesti puhdas sakkaroosi, jähmeät, lisättyä maku- tai väriainetta sisältävä Valmistus, jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta 1702 Muut sokerit, myös kemiallisesti puhdas laktoosi, maltoosi, glukoosi ja fruktoosi (levuloosi), jähmeät; lisättyä maku- tai väriainetta sisältämättömät sokerisiirapit; keinotekoinen hunaja, myös luonnonhunajan kanssa sekoitettuna; sokeriväri: — kemiallisesti puhdas maltoosi ja fruktoosi Valmistus minkä tahansa nimikkeen aineksista paitsi nimikkeen 1702 aineksista — muut sokerit, jähmeät, lisättyä maku- tai väriainetta sisältävät Valmistus, jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta — muut Valmistus, jossa kaikkien käytettyjen ainesten on jo oltava alkuperätuotteita ex 17 03 Sokerin erottamisessa ja puhdistamisessa syntyvä melassi, lisättyä maku- tai väriainetta sisältävä Valmistus, jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta 1704 Kaakaota sisältämättömät sokerivalmisteet (myös valkoinen suklaa) Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta 18 ryhmä Kaakao ja kaakaovalmisteet Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta 1901 Mallasuute; muualle kuulumattomat hienoista tai karkeista jauhoista, rouheista, tärkkelyksestä tai mallasuutteesta tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 40 painoprosenttia täysin rasvattomasta aineesta laskettuna; muualle kuulumattomat nimikkeiden 0401 –0404 tuotteista tehdyt elintarvikevalmisteet, joissa ei ole lainkaan kaakaota tai joissa sitä on vähemmän kuin 5 painoprosenttia täysin rasvattomasta aineesta laskettuna: — mallasuute Valmistus 10 ryhmän viljasta — muut Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta 1902 Makaronivalmisteet, kuten spagetti, makaroni, nuudelit, lasagne, gnocchi, ravioli ja cannelloni, myös kypsennetyt tai (lihalla tai muulla aineella) täytetyt tai muulla tavalla valmistetut; couscous, myös valmistettu: — joissa on enintään 20 painoprosenttia lihaa, muita eläimenosia, kalaa, äyriäisiä tai nilviäisiä Valmistus, jossa kaikki käytetyt viljat ja niiden johdannaistuotteet (paitsi durumvehnä ja sen johdannaistuotteet) ovat kokonaan tuotettuja — joissa on enemmän kuin 20 painoprosenttia lihaa, muita eläimenosia, kalaa, äyriäisiä tai nilviäisiä Valmistus, jossa: — kaikki käytetyt viljat ja niiden johdannaistuotteet (paitsi durumvehnä ja sen johdannaistuotteet) ovat kokonaan tuotettuja, ja — kaikki käytetyt 2 ja 3 ryhmän ainekset ovat kokonaan tuotettuja 1903 Tapioka ja tärkkelyksestä valmistetut tapiokankorvikkeet, hiutaleina, jyvinä, helmisuurimoina, seulomisjääminä tai niiden kaltaisessa muodossa Valmistus minkä tahansa nimikkeen aineksista paitsi nimikkeen 1108 perunatärkkelyksestä 1904 Viljasta tai viljatuotteista paisuttamalla tai paahtamalla tehdyt elintarvikevalmisteet (esim. maissihiutaleet); vilja (ei kuitenkaan maissi) jyvinä tai jyväsinä tai hiutaleina tai muulla tavalla valmistettuina jyvinä tai jyväsinä (lukuun ottamatta jauhoja ja rouheita), esikypsennetty tai muulla tavalla valmistettu, muualle kuulumattomat Valmistus — minkä tahansa nimikkeen aineksista, ei kuitenkaan nimikkeen 1806 aineksista, — jossa kaikki käytetyt viljat ja hienot jauhot (ei kuitenkaan durumvehnä, Zea indurata -lajin maissi ja niiden johdannaistuotteet) ovat kokonaan tuotettuja, ja — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta 1905 Ruokaleipä, kakut ja leivokset, keksit ja pikkuleivät (biscuits) sekä muut leipomatuotteet, myös jos niissä on kaakaota; ehtoollisleipä, tyhjät oblaattikapselit, jollaiset soveltuvat farmaseuttiseen käyttöön, sinettiöylätit, riisipaperi ja niiden kaltaiset tuotteet Valmistus minkä tahansa nimikkeen aineksista paitsi 11 ryhmän aineksista ex 20 ryhmä Kasviksista, hedelmistä, pähkinöistä tai muista kasvinosista valmistetut tuotteet; lukuun ottamatta seuraavia: Valmistus, jossa kaikki käytetyt hedelmät, pähkinät ja kasvikset ovat kokonaan tuotettuja ex 20 01 Etikan tai etikkahapon avulla valmistetut tai säilötyt jamssit, bataatit ja niiden kaltaiset syötävät kasvinosat, joissa on vähintään 5 painoprosenttia tärkkelystä Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. ex 20 04 ja ex 20 05 Muulla tavalla kuin etikan tai etikkahapon avulla valmistetut tai säilötyt hienoina tai karkeina jauhoina taikka hiutaleina olevat perunat Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. 2006 Sokerilla säilötyt (valellut, lasitetut tai kandeeratut) kasvikset, hedelmät, pähkinät, hedelmänkuoret ja muut kasvinosat Valmistus, jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta 2007 Keittämällä valmistetut hillot, hedelmähyytelöt, marmelaatit, hedelmä- ja pähkinäsoseet sekä hedelmä- ja pähkinäpastat, myös lisättyä sokeria tai muuta makeutusainetta sisältävät Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta ex 20 08 — pähkinät, lisättyä sokeria tai alkoholia sisältämättömät Valmistus, jossa kaikkien käytettyjen nimikkeiden 0801 , 0802 ja 1202 –1207 alkuperätuotteita olevien pähkinöiden ja öljysiementen arvo ylittää 60 % tuotteen noudettuna-hinnasta — maapähkinävoi; viljaan perustuvat sekoitukset; palmunsydämet; maissi Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. — Muut paitsi muulla tavalla kypsennetyt kuin vedessä tai höyryssä keitetyt, lisättyä sokeria sisältämättömät, jäädytetyt hedelmät ja pähkinät Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta 2009 Käymättömät ja lisättyä alkoholia sisältämättömät hedelmämehut (myös rypäleen puristemehu ”grape must”) ja kasvismehut, myös lisättyä sokeria tai muuta makeutusainetta sisältävät Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta ex 21 ryhmä Erinäiset elintarvikevalmisteet; lukuun ottamatta seuraavia: Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. 2101 Kahvi-, tee- ja mateuutteet, -esanssit ja -tiivisteet sekä näihin tuotteisiin tai kahviin, teehen tai mateen perustuvat valmisteet; paahdettu juurisikuri ja muut paahdetut kahvinkorvikkeet sekä niiden uutteet, esanssit ja tiivisteet Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa käytetyn juurisikurin on oltava kokonaan tuotettua 2103 Kastikkeet ja valmisteet niitä varten; maustamisvalmisteita olevat sekoitukset; sinappijauho ja valmistettu sinappi: — Kastikkeet ja valmisteet niitä varten; maustamisvalmisteita olevat sekoitukset Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. Sinappijauhoa tai valmistettua sinappia voidaan kuitenkin käyttää — sinappijauho ja valmistettu sinappi Valmistus minkä tahansa nimikkeen aineksista ex 21 04 Keitot ja liemet sekä valmisteet niitä varten Valmistus minkä tahansa nimikkeen aineksista paitsi nimikkeiden 2002 –2005 valmistetuista tai säilötyistä kasviksista 2106 Muualle kuulumattomat elintarvikevalmisteet Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta ex 22 ryhmä Juomat, etyylialkoholi (etanoli) ja etikka; lukuun ottamatta seuraavia: Valmistus — minkä tahansa nimikkeen aineksista paitsi tuotteen oman nimikkeen aineksista, ja — jossa kaikki käytetyt viinirypäleet tai viinirypäleistä saadut ainekset ovat kokonaan tuotettuja 2202 Vesi, myös kivennäisvesi ja hiilihapotettu vesi, lisättyä sokeria tai muuta makeutusainetta sisältävä tai maustettu, ja muut alkoholittomat juomat, ei kuitenkaan nimikkeen 2009 hedelmä- ja kasvismehut Valmistus — minkä tahansa nimikkeen aineksista paitsi tuotteen oman nimikkeen aineksista, — jossa kaikkien käytettyjen 17 ryhmän ainesten arvo on enintään 30 prosenttia tuotteen noudettuna-hinnasta ja — jossa kaikki käytetyt hedelmämehut (lukuun ottamatta ananas-, limetti- ja greippimehuja) ovat alkuperätuotteita 2207 Denaturoimaton etyylialkoholi (etanoli), alkoholipitoisuus vähintään 80 tilavuusprosenttia; denaturoitu etyylialkoholi (etanoli) ja muu denaturoitu väkiviina, väkevyydestä riippumatta Valmistus — minkä tahansa nimikkeen aineksista paitsi nimikkeen 2207 tai 2208 aineksista, ja — jossa kaikki käytetyt viinirypäleet tai viinirypäleistä saadut ainekset ovat kokonaan tuotettuja tai jos kaikki muut käytetyt ainekset ovat jo alkuperätuotteita, käytetyn arrakin osuus voi olla enintään 5 tilavuusprosenttia 2208 Denaturoimaton etyylialkoholi (etanoli), alkoholipitoisuus pienempi kuin 80 tilavuusprosenttia; väkevät alkoholijuomat, liköörit ja muut alkoholipitoiset juomat Valmistus — minkä tahansa nimikkeen aineksista paitsi nimikkeen 2207 tai 2208 aineksista, ja — jossa kaikki käytetyt viinirypäleet tai viinirypäleistä saadut ainekset ovat kokonaan tuotettuja tai jos kaikki muut käytetyt ainekset ovat jo alkuperätuotteita, käytetyn arrakin osuus voi olla enintään 5 tilavuusprosenttia ex 23 ryhmä Elintarviketeollisuuden jätetuotteet ja jätteet; valmistettu rehu; lukuun ottamatta seuraavia: Valmistus minkä tahansa nimikkeen aineksista, ei kuitenkaan tuotteen oman nimikkeen aineksista. ex 23 01 Valaasta valmistettu jauho; kalasta, äyriäisistä, nilviäisistä tai muista vedessä elävistä selkärangattomista valmistetut ihmisravinnoksi soveltumattomat jauhot, jauheet ja pelletit Valmistus, jossa kaikki käytetyt 2 ja 3 ryhmän ainekset ovat kokonaan tuotettuja ex 23 03 Maissitärkkelyksen valmistuksessa saadut jätetuotteet (ei kuitenkaan tiivistetty maissinvaleluvesi), kuiva-aineen valkuaisainepitoisuus suurempi kuin 40 painoprosenttia Valmistus, jossa käytetyn maissin on oltava kokonaan tuotettua ex 23 06 Öljykakut ja muut oliiviöljyn erottamisessa syntyneet kiinteät jätetuotteet, joissa on enemmän kuin 3 painoprosenttia oliiviöljyä Valmistus, jossa kaikki käytetyt oliivit ovat kokonaan tuotettuja 2309 Valmisteet, jollaisia käytetään eläinten ruokintaan Valmistus, jossa: — kaikki käytetyt viljat, sokeri, melassi, liha tai maito ovat alkuperätuotteita, ja — kaikkien käytettyjen 3 ryhmän ainesten on oltava kokonaan tuotettuja ex 24 ryhmä Tupakka ja valmistetut tupakankorvikkeet; lukuun ottamatta seuraavia: Valmistus, jossa kaikkien käytettyjen 24 ryhmän ainesten on oltava kokonaan tuotettuja 2402 Tupakasta tai tupakankorvikkeesta valmistetut sikarit, pikkusikarit ja savukkeet Valmistus, jossa vähintään 70 painoprosenttia käytetyistä nimikkeen 2401 valmistamattomasta tupakasta tai tupakanjätteistä on alkuperätuotteita ex 24 03 Piippu- ja savuketupakka Valmistus, jossa vähintään 70 painoprosenttia käytetyistä nimikkeen 2401 valmistamattomasta tupakasta tai tupakanjätteistä on alkuperätuotteita

LIITE III

EUR.1-TAVARATODISTUKSEN JA EUR.1-TAVARATODISTUSHAKEMUKSEN MALLIT

Paino-ohjeet

1. Kummankin lomakkeen koon on oltava 210 × 297 mm; lomakkeen pituus saa kuitenkin olla enintään 5 mm määrämittaa pienempi tai enintään 8 mm sitä suurempi. Käytettävän paperin on oltava valkoista, liimakäsiteltyä, hiokkeetonta kirjoituspaperia, joka painaa vähintään 25 g/m2. Siinä on oltava vihreä painettu aaltomainen taustakuvio, joka tekee kaikki mekaanisin tai kemiallisin keinoin tehdyt väärennykset selvästi havaittaviksi.

2. Osapuolten toimivaltaiset viranomaiset voivat pidättää itselleen lomakkeiden paino-oikeuden tai antaa niiden painamisen hyväksymiensä kirjapainojen tehtäväksi. Jälkimmäisessä tapauksessa jokaisessa lomakkeessa on oltava maininta tästä hyväksymisestä. Jokaisessa lomakkeessa on oltava kirjapainon nimi ja osoite tai merkki, josta kirjapaino voidaan tunnistaa. Siinä on myös oltava painettu tai muulla tavoin tehty sarjanumero, josta se voidaan tunnistaa.

HUOMAUTUKSET

1. Todistuksesta ei saa pyyhkiä pois merkintöjä eikä siihen saa tehdä uusia merkintöjä vanhojen päälle. Mahdolliset muutokset on tehtävä viivaamalla yli virheelliset merkinnät ja tarvittaessa lisäämällä halutut merkinnät. Lomakkeen täyttäneen on varmennettava näin tehdyt muutokset ja antomaan tai -alueen tulliviranomaisen on vahvistettava ne.

2. Tavarat on merkittävä todistukseen jättämättä väliin tyhjää riviä, ja kunkin tavaran eteen on merkittävä järjestysnumero. Välittömästi viimeisen rivin alle on vedettävä vaakasuora viiva. Käyttämättömät tilat on viivattava siten, että niihin on mahdotonta tehdä myöhemmin lisäyksiä.

3. Tavarat ilmaistaan tavanomaisin kauppanimityksin ja riittävän yksityiskohtaisesti, että ne voidaan tunnistaa.

VIEJÄN ILMOITUS

Allekirjoittanut kääntöpuolella mainittujen tavaroiden viejä

ILMOITTAA, että nämä tavarat täyttävät oheisen todistuksen saamiseksi vaadittavat edellytykset;

MAINITSEE seuraavassa seikat, joiden nojalla nämä tavarat täyttävät mainitut edellytykset: … … … …

ESITTÄÄ seuraavat todistusasiakirjat ( 2 ): … … … …

SITOUTUU esittämään asianomaisten viranomaisten pyynnöstä kaiken sen lisätodistusaineiston, jonka ne mahdollisesti katsovat tarpeelliseksi oheisen todistuksen antamiseksi, sekä tarvittaessa hyväksymään kaikki mainittujen viranomaisten suorittamat, kirjanpitoonsa ja yllä mainittujen tavaroiden valmistusolosuhteisiin kohdistuvat tarkastukset;

PYYTÄÄ, että näille tavaroille annettaisiin oheinen todistus.







Paikka ja päiväys: … … (Allekirjoitus)

LIITE IV

ALKUPERÄILMOITUKSEN TEKSTI

Alkuperäilmoitus, jonka teksti on jäljempänä, on laadittava alaviitteiden mukaisesti. Alaviitteitä ei kuitenkaan tarvitse sisällyttää ilmoitukseen.

Bulgariankielinen toisinto

Износителят на продуктите, обхванати от този документ (митническо разрешение № … ( 3 )) декларира, че освен където ясно е отбелязано друго